Εντυπωσίασαν οι Harley-Davidson για το 1.000 Miglia στην Καλαμάτα – Video – Φωτογραφίες - Biker Spirit magazine\nΦέτος η εκδήλωση θα πραγματοποιηθεί από σήμερα μέχρι και τις 8 Οκτωβρίου στη δυτική Πελοπόννησο, υπό την αιγίδα της Περιφέρειας Πελοποννήσου και του Δήμου Καλαμάτας με κέντρο εξόρμησης την μεσσηνιακή πρωτεύουσα. (δείτε σχετικό άρθρο εδώ >>)\nΈγινε το Π.Π.Τ. Racing party @ EXPLOZE CAFE – VIDEO – ΦΩΤΟΓΡΑΦΙΕΣ!\nΈγινε το Wangan Meet , στις 22 Ιουνίου 2014 – Video – Φωτογραφίες!\nΜε επιτυχία έγινε το party του Varadero Club Hellas. Video – Φωτογραφίες!\nαρχειοθετημένο στις: VIDEOS, ΜΟΤΟ ΣΥΝΑΝΤΗΣΕΙΣ, Ρεπορταζ, ΦΩΤΟΓΡΑΦΙΕΣ\nΕτικέτες: 1.000 Miglia, 1.000 Miglia 2017, H.O.G, Harley Davidson, Harley Owners Group, VIDEO, Καλαμάτα, ΦΩΤΟΓΡΑΦΙΕΣ


«Για μένα πρωταθλήτρια είναι η Ασπίδα Σαλάκου…» | Η ΡΟΔΙΑΚΗ\n«Για μένα πρωταθλήτρια είναι η Ασπίδα Σαλάκου…»\nΟ Γιώργος Αγρέλλης αποχωρεί από τη διοίκηση της ομάδας και κάνει τον απολογισμό της σεζόν που πέρασε\nΗμερομηνία 03/05/18 14:35\nΑποχωρεί από τη διοίκηση της Ασπίδας Σαλάκου ο πρόεδρος Γιώργος Αγρέλλης, ο άνθρωπος από την προσπάθεια του οποίου ο σύλλογος επανήλθε δυναμικά στις τοπικές μας κατηγορίες μετά από έναν χρόνο απραξίας.\nΜε το τέλος πια του πρωταθλήματος στη Γ’ Κατηγορία, ο έμπειρος παράγοντας θέλησε μέσα από την «Ροδιακή» να κάνει έναν απολογισμό της σεζόν που πέρασε αναφέροντας πώς βίωσε ο ίδιος τη συμμετοχή της ομάδας του στη συγκεκριμένη διοργάνωση.\nΜάλιστα δηλώνει ότι πρωταθλήτρια γι’ αυτόν είναι η Ασπίδα και της αξίζουν συγχαρητήρια, ενώ αφήνει αιχμές για τον τρόπο αντιμετώπισης από τους άλλους συλλόγους, ειδικά στις αγωνιστικές όπου κρίνονταν πολλά βαθμολογικώς.\nΗ δήλωση του Γιώργου Αγρέλλη:\n«Φέτος το πρωτάθλημα μάς αφήνει μια γλυκόπικρη γεύση. Η ομάδα μας ήταν πρώτη είκοσι αγωνιστικές αλλά στις τελευταίες δύο έχασε τον τίτλο. Αυτό δεν με χαλάει και πολύ, γιατί η Ασπίδα χτίστηκε από το μηδέν και σε καμία περίπτωση δεν θέλαμε να είμαστε ο …σάκος του μποξ στο πρωτάθλημα.\nΓια μένα αξίζουν συγχαρητήρια στους ποδοσφαιριστές μας, αν και κάποιοι δεν ήταν εντάξει στις υποχρεώσεις τους, αλλά και στον προπονητή μας. Πρωταθλήτρια για μένα είναι η Ασπίδα Σαλάκου.\nΗ ομάδα ήταν αήττητη στον πρώτο γύρο κι έβαλε στην …πρίζα τις υπόλοιπες στην κατηγορία ώστε να κάνουν μεταγραφές. Έχοντας το χαμηλότερο μπάτζετ, κάναμε στα μέσα της χρονιάς κι εμείς κάποιες προσθήκες, στο πλαίσιο των δυνατοτήτων μας, φυσικά, αλλά στις δύο τελευταίες αγωνιστικές μάς στοίχησαν οι τραυματισμοί και δεν είχαμε την πολυτέλεια για κάτι περισσότερο.\nΓια μένα κομβικό σημείο ήταν η απώλεια στο Γεννάδι με την Ομόνοια. Από την αρχή του πρωταθλήματος εμείς παίξαμε εντός των τεσσάρων γραμμών του γηπέδου και το ότι χάσαμε το πρωτάθλημα στεναχώρησε κάπως τους παίκτες αλλά και τον προπονητή μας.\nΔεν είχα φυσικά, καμιά απαίτηση να… βοηθήσει την Ασπίδα κάποια ομάδα, παρά μόνο να έχω σεβασμό και την κατάλληλη αντιμετώπιση με βάση τη φιλοξενία που παρείχα.\nΑποχωρώ, όπως είχα δηλώσει προσφάτως, από τα διοικητικά της ομάδας, γιατί έχω αηδιάσει με τον τρόπο αντιμετώπισης της Ασπίδας από άλλες ομάδες. Έχω μάθει μέσα από το ποδόσφαιρο να κάνω μόνο φίλους.\nΕίμαι βέβαιος πως τη νέα περίοδο η ομάδα δεν θα διαλύσει και θα είναι πιο δυνατή παραγοντικά. Το δύσκολο ήταν η συμμετοχή στη Γ’ Κατηγορία και αυτό το καταφέραμε.\nΗ αποχώρησή μου ίσως δώσει την ευκαιρία και σε άλλους να ασχοληθούν, γιατί όπου κι αν υπάρχω ως παράγοντας με θεωρούν «αγκάθι».\nΤέλος, θέλω να συγχαρώ τον Ατρόμητο Διμυλιάς για τον τίτλο αφού ήταν η πιο σταθερή ομάδα, τουλάχιστον στα κρίσιμα παιχνίδια.»


Τι θα δείτε απόψε 30 Αυγούστου στις ξένες σαπουνόπερες - Ειδήσεις Newsit.gr\nNewsit / Media / Τι θα δείτε απόψε 30 Αυγούστου στις ξένες σαπουνόπερες\nΤι θα δείτε απόψε 30 Αυγούστου στις ξένες σαπουνόπερες\nΔημοσιεύθηκε: 30.08.2010 | 15:33\n"Χίλιες και μία νύχτες" εναντίον "Patty"\nΟ Μπουρχάν βρίσκει τον Αλί Κεμάλ στο κρεβάτι με την κόρη ενός συγγενή και παθαίνει καρδιακό επεισόδιο. Η Ναντιντέ, αν και είναι ψυχικό ράκος, αναλαμβάνει τα ηνία του σπιτιού κρατώντας ψυχρή στάση απέναντι στον Αλί Κεμάλ.\nΟ Ονούρ και η Σεχραζάτ ανυπομονούν να παντρευτούν, ενώ ο Κερέμ αναζητά ακόμα τον πραγματικό του πατέρα και την αδερφή του. Η Μπενού, που είναι έγκυος, έχει ενθουσιαστεί για το καινούργιο της διαμέρισμα. Στο μεταξύ η Μελέκ και ο Μπουράκ παίζουν επικίνδυνα παιχνίδια.\nΟ Γιαμάν είναι λυπημένος γιατί πρέπει να αποχωριστεί τον Ουμούτ. Η Περιντέ έχει χάσει τη θέλησή της για ζωή, αλλά παίρνει ένα καλό μάθημα από τη Σεχραζάτ. Η Σεβάλ είναι προσβεβλημένη από τη στάση του Κερέμ, ο οποίος κρατά αποστάσεις. Συγκλονιστικά νέα περιμένουν τον Ονούρ!\nΗ Αντονέλα λέει στο Λεάντρο και την Κάρμεν πως η Πάτυ χάθηκε στο εμπορικό κέντρο. Η Πάτυ ψάχνει να βρει το δρόμο για το σπίτι και όλοι την αναζητούν. Ο Λεάντρο ζητάει από την Κάρμεν να μάθει την ημερομηνία γεννήσεως της. Ο Κίκο λέει στον Γιουτζένιο ότι η Εμίλια τον έχει καταλάβει.\nΟ Κίκο καλοπιάνει την Ινές για να μη χάσει τη θέση του. Η Αντονέλλα εξομολογείται στην Μπιάνκα το λόγο που φέρθηκε έτσι στην Πάτυ. Η Ινές προσφέρει στην Κάρμεν δουλειά στο σχολείο. Ο Ματίας κερδίζει μια υποτροφία για την Αμερική. Η Πάτυ ζητάει από τον Λεάντρο να την βοηθήσει να βρει τον πατέρα της.


Αγία Συγκλητική | proseuxi.gr\nΑρχική » Σημερινη Εορτη » 5 Ιανουαρίου: Αγία Συγκλητική\n5 Ιανουαρίου: Αγία Συγκλητική\n4 Ιανουαρίου 2018 - 21:30\nΗ Αγία Συγκλητική εορτάζει 5 Ιανουαρίου\nΗ κατά πάντα, όμως, άψογη Συγκλητική, δε συμφωνούσε καθόλου με την άποψη των γονιών της. Την ενδιέφερε ο Ουράνιος Νυμφίος Χριστός και Αυτόν, ήθελε να υπηρετήσει. Έτσι, τα δάκρυα των γονιών και των συγγενών, δεν τη συγκινούσαν ιδιαίτερα. Ζούσε ασκητική ζωή, με συνεχή προσευχή, αλλά και νηστεία. Μάλιστα δε, για τη νηστεία έλεγε, ότι είναι το μοναδικό γιατρικό, για το σώμα και τη ψυχή. Τη θεωρούσε δε μια, από τις μεγαλύτερες αρετές.\nΕγκαταστάθηκε σε έρημη τοποθεσία ιδρύοντας Μοναστήρι, που εφάρμοζε τους δικούς της ασκητικούς κανόνες. Πλήθος δε γυναικών την ακολούθησαν, που επέλεξαν να μονάσουν μαζί της. Ήταν για όλες παράδειγμα και υπόδειγμα Μοναχής και τις ευχαριστούσε να συνομιλούν μαζί της και να ασκούνται στην υπακοή και την ταπείνωση. Φρόντιζε πάντα, να μη βλέπει κανείς την προσωπική της ζωή και τα έργα της, γιατί δεν ήθελε καμιά ανθρώπινη διαφήμιση. Ο στόχος της ήταν, όχι μόνο πώς θα κάνει το καλό, αλλά πώς, θα το κρύψει από τους άλλους. Ήταν, έτσι, γεμάτη από πίστη και έλαμπε από χαρά και ταπείνωση. Όσο δε περνούσε ο χρόνος, άρχισαν να ανθίζουν οι αρετές της και οι ευωδίες τους έφθαναν, σε όλους τους ανθρώπους.\n«Πρέπει να γνωρίζουμε, ότι όσο ανεβαίνουμε τα πνευματικά σκαλοπάτια, τόσο ο διάβολος προσπαθεί να μας πολεμήσει με τις παγίδες του. Γι’ αυτό πρέπει να είμαστε πάντοτε άγρυπνες στους λογισμούς, που συχνά μας πολεμούν. Ο εχθρός μας, προκειμένου να γκρεμίσει τον οίκο της ψυχής μας, ή από τα θεμέλια τον γκρεμίζει, ή από τη σκεπή. Δένει πρώτα το νοικοκύρη και μετά κυριεύει, όλα τα πράγματα του οίκου. Το θεμέλιο της ψυχικής μας οικίας είναι τα καλά έργα. Η σκεπή είναι η πίστη μας και τα παράθυρα είναι οι αισθήσεις μας. Αυτά χρησιμοποιεί, προκειμένου να μας πολεμήσει ο εχθρός μας. Γι’ αυτό, όποιος στέκει να προσέχει να μην πέσει. Γιατί αυτός που έπεσε, έχει μόνο μια φροντίδα, πώς να σηκωθεί. Ενώ, αυτός που στέκει πρέπει να φυλάγεται συνέχεια, για να μην πέσει.\n..»Κανείς από μας δεν πρέπει να κατηγορεί τον πεσμένο, αλλά να φοβάται για τον εαυτό του, μήπως γλιστρήσει και πέσει στο βάθος του γκρεμού. Όμως, για εκείνο που στέκει, υπάρχει διπλός ο φόβος, αλλά και ο κίνδυνος. Όταν τον πολεμά ο εχθρός του, να μην ολιγοψυχήσει και επανέλθει στα παλιά του πάθη, αλλά και να προσέχει, να μην εξαπατηθεί από την υπερηφάνειά του. Ο εχθρός μας, αφού μεταχειριστεί όλα του τα όπλα, αφήνει τελευταίο την υπερηφάνεια. Είναι το μεγαλύτερο καταστρεπτικό δηλητήριο, με το οποίο, ποτίζει την ψυχή μας. Την κάνει να φαντάζεται, ότι γνωρίζει εκείνα, που δε ξέρουν οι άλλοι και να πιστεύει, ότι ξεπερνά τους άλλους στις νηστείες και ότι έχει περισσότερες αρετές. Το χειρότερο δε, την κάνει να ξεχνά, τις δικές της αμαρτίες. Η αιτία της υπερηφάνειας είναι η παρακοή και το γιατρικό της, είναι η υπακοή….».\nΓι’ αυτή της τη διδασκαλία, αλλά και τη συμπεριφορά γενικότερα, τη φθόνησε θανάσιμα ο διάβολος, που προσπαθούσε να βρει τους δικούς του διαβολικούς τρόπους, να την εξοντώσει. Έβλεπε, ότι η Αγία Συγκλητική είχε χωθεί για τα καλά στα δικά του χωράφια, αφαιρώντας του καθημερινά τμήματα, από την ανθρώπινη περιουσία του. Έπρεπε να βρει γρήγορα τρόπους, να την βγάλει από τη μέση, χτυπώντας την στο σώμα κατάλληλα. Της έδωσε τέτοιο πόνο στα εντόσθια της, που δε μπορούσε κανείς να τη βοηθήσει. Στη συνέχεια της πλήγωσε τον πνεύμονα και θα μπορούσε εάν ήθελε, να τη θανατώσει. Όμως αυτό ήθελε να το πετύχει με αργούς ρυθμούς, προκειμένου να την τυραννήσει περισσότερο.\nΟι πόνοι για την Αγία Συγκλητική ήταν ανυπόφοροι και ο πυρετός της κρατούσε συνέχεια συντροφιά. Έτσι, καθημερινά υπόφερε και έλιωνε σαν κερί. Την αρρώστια της την αντιμετώπιζε μεγαλόψυχα και δεν κατάπεσε, αλλά ούτε και λιποψύχησε. Όμως, είχε το κουράγιο και τη δύναμη να συμβουλεύει τις μοναχές, που έδειχναν να τα έχουν χαμένα. Μάλιστα δε τους έλεγε: «ότι δεν πρέπει ποτέ να είναι αμέριμνες οι ψυχές, που είναι αφιερωμένες στο Θεό, γιατί βοηθούν τον εχθρό, να ακονίζει τα δόντια του. Δεν υπάρχει κακός άνθρωπος τους έλεγε, που να μην έχει μέσα του μια σπίθα από καλοσύνη. Όπως, δεν υπάρχει και καλός, που να μην έχει μέσα του κάποια κακία. Πάντοτε συμβαίνει να βρίσκεται μέρος του καλού στους κακούς ανθρώπους, όπως υπάρχει και μέρος κακού στους καλούς ανθρώπους».\nΕίχε, έτσι, το κουράγιο και τη δύναμη να συμβουλεύει τις μοναχές, οι οποίες την άκουγαν με ανοιχτό το στόμα. Όμως, κάποιος ενοχλούνταν και ήθελε να της το κλείσει, αφαιρώντας της έτσι τη δυνατότητα να ομιλεί. Τα σωτήρια λόγια της Οσίας εξόργιζαν περισσότερο το διάβολο, που, όσο την έβλεπε να ανδρειώνεται, του κακοφαίνονταν. Έβλεπε, ότι την τυραννική του εξουσία συνέχεια τη νικούσε η Αγία Συγκλητική και αυτός να κάθεται με σταυρωμένα τα χέρια, δεν το δέχονταν. Αποφασίζει να της χτυπήσει τα όργανα της φωνής, προκαλώντας της ολική αφωνία. Έτσι, δεν ήταν δυνατόν να χρησιμοποιεί πλέον, το προφορικό λόγο και να συμβουλεύει τις μοναχές. Όμως και απ’ αυτή τη πληγή, υπήρξε όφελος για τις μοναχές. Οι σωματικές της πληγές, τις δυνάμωνε περισσότερο στην αρετή και τους γιάτρευε, τις πληγωμένες τους ψυχές.\nΤέλος, και αυτές τις σχέσεις της Οσίας με τις μοναχές, ήθελε να κλονίσει ο διάβολος, γιατί τον ενοχλούσαν αφάνταστα.\nΚαταστρώνει λοιπόν το διαβολικό του σχέδιο, χτυπώντας με νέα πληγή την Αγία Συγκλητική. Της σαπίζει ένα δόντι, και το σάπισμα επεκτείνεται σε όλο της το σαγόνι. Μια βαρεία δυσοσμία, έβγαινε από το στόμα της. Οι μοναχές που την φρόντιζαν, δε μπορούσαν να την πλησιάσουν. Σκέφτηκαν να καλέσουν γιατρό, μήπως και μπορέσει και την βοηθήσει. Εκείνη, δεν ήθελε να το ακούσει και τους έλεγε με νοήματα: «να μη βλέπεται αυτό που φαίνεται, αλλά να ζητάτε αυτό, που κρύβεται».\nΤρεις ολόκληρους μήνες, αγωνίστηκε η Αγία Συγκλητική, με τις ανυπόφορες πληγές της. Η σωματική της δύναμη χαλάρωνε κάθε μέρα, γιατί δε μπορούσε να βάλει τίποτα στο στόμα της, αλλά και να κοιμηθεί από τους πόνους. Μάζεψε τις μοναχές και τους είπε, ότι σε τρεις μέρες, θα φύγει από κοντά τους. Έτσι την τρίτη μέρα και σε ηλικία 80 χρονών, εγκατέλειψε την παρούσα ζωή και κέρδισε την Αιώνια, που είναι η Βασιλεία των Ουρανών.\n6 Ιανουαρίου: Αγία Θεοφάνεια


Παρέχουμε μεγάλη ποικιλία σε προϊόντα και υπηρεσίες που θα προσθέσουν αξία στην επιχείρηση σας καλύπτοντας κάθε σας ανάγκη.\nΗ εταιρία KOPANIS SA έχοντας πολυετή εμπειρία στη τροφοδοσία χώρων μαζικής εστίασης, γνωρίζει απόλυτα τις ιδιαιτερότητες , τα απαιτητικά χρονοδιαγράμματα, την έντονη εποχικότητα, τις ανησυχίες για τις επιπτώσεις τυχόν ελλείψεων κάλυψης, και αναλαμβάνει πλήρως την ευθύνη μέσω του επιχειρηματικού πλάνου της , να καλύπτει αποτελεσματικά κάθε ανάγκη του πελάτη.\nΗ φύση των δραστηριοτήτων του Ho.Re.Ca είναι ιδιαίτερη, δεδομένου ότι περιλαμβάνει κατηγορίες ευαίσθητων προϊόντων. Συχνά απαιτούνται καθημερινές παραδόσεις και έγκαιρες προμήθειες (just-in-time).\nΟι άνθρωποί μας διαθέτοντας την εμπειρία και τις κατάλληλες γνώσεις διαχειρίζονται ένα μεγάλο portfolio ειδών με 10.000 κωδικούς, φροντίζοντας τόσο για την αποτελεσματική αναπλήρωση των αποθεμάτων μέσω μοντέλων πρόβλεψης ζήτησης, όσο και για την ταχύτητα κάλυψης της αγοράς ακόμη και στα πιο απομακρυσμένα σημεία του κλάδου στις περιοχές των Νομών Φθιώτιδας, Ευρυτανίας, Φωκίδας, Βοιωτίας, και Β. Εύβοιας που εξυπηρετεί.\nΤο Τμήμα Πωλήσεων Ho.Re.Ca μέσω ενός οργανωμένου και σταθερού πλάνου Επισκέψεων φροντίζει να είναι πάντα «δίπλα» στο πελάτη, να αφουγκράζεται τις ανάγκες και τις ανησυχίες του , και να του παρέχει συμβουλευτικές υπηρεσίες όσον αφορά την γκάμα των προσφερόμενων προϊόντων και τη παρουσίαση αποδοτικών λύσεων. Η εξυπηρέτηση των πελατών όσον αφορά τις παραγγελίες υποστηρίζεται συνδυαστικά και από το τμήμα Teleorders στο τηλεφωνικό κέντρο το οποίο λειτουργεί σε καθημερινή βάση παρέχοντας άμεση εξυπηρέτηση και επικοινωνία με τους πελάτες μας. Συγκριτικό πλεονέκτημα , η χρησιμοποίηση συστήματος φορητής παραγγελιοληψίας SFA, που δίνει πρόσβαση στους πωλητές και στο τηλεφωνικό κέντρο σε μια σειρά από πληροφορίες σχετικά με τον κάθε πελάτη και την γκάμα του. Οι πωλητές μπορούν να καταχωρούν on line την παραγγελία ενώ βρίσκονται στο σημείο του τελικού παραλήπτη, και να δρομολογείται προς εκτέλεση.\nΗ εταιρία KOPANIS SA με εξειδίκευση ετών στο χώρο της Μαζικής Εστίασης δεν μένει μόνο στη προσφορά της πληρέστερης γκάμας προϊόντων στις πιο ανταγωνιστικές τιμές αλλά παρέχει και συμβουλευτικές υπηρεσίες.\nΘέλοντας να μοιραστεί όλη αυτή την τεχνογνωσία δημιούργησε ένα σύγχρονο χώρο όπου ο συνεργάτης μπορεί να γνωρίσει καινοτόμα προϊόντα, να πειραματιστεί με νέες ιδέες, και να επιμορφωθεί σε ειδικευμένες τεχνικές από αναγνωρισμένους σεφ, baristas κλπ.\nΟ σημαντικότερος παράγοντας που διαφοροποιεί την εταιρία μας , είναι η καθημερινή επαφή των πωλητών μας με τους πελάτες. Έχουμε κερδίσει την εμπιστοσύνη του πελάτη και είμαστε περήφανοι όταν οι αξίες μας γίνονται κάθε μέρα πραγματικότητα.\nΗ υψηλή ποιότητα των προϊόντων μας είναι για εμάς αδιαπραγμάτευτη επιλογή.\nΚατεψυγμένα Τυποποιημένα Προϊόντα\nΑπορρυπαντικά & Υλικά καθαρισμού.


Απτάλικος - Καρσιλαμάς (βίντεο) - Μουσική Θεωρία - Ρεμπέτικο Φόρουμ\nΑπτάλικος - Καρσιλαμάς (βίντεο)\nKwstasP (Κώστας Παναγιωτακόπουλος) Αύγουστος 25, 2020, 10:50μμ #1\nΔεν θυμάμαι να έχει ανέβει ξανά στο Φόρουμ. Απολαύστε το.\nΈχει ξανανέβει σίγουρα.Η εκπομπή της οποίας είναι απόσπασμα το παραπάνω βίντεο λέγεται: “Ελλήνων δρώμενα”, και παιζόταν στην ΕΤ3.Αυτή η εκπομπή ήταν πάρα πολύ καλή.Είχε κάνει επίσης ένα αφιέρωμα σε αμανέδες στο οποίο τραγουδολυσε ο Σόλλων Λέκκας.\nΠάντως ο Απτάλικος Μυτιλύνης είναι ένας από τους ωραιότερους χορούς αλλά όχι ο πιο μερακλίδικος(δική μου γνώμη) όπως αναφέρουν οι παππόυδες που χορεύουν.\nΑν μου επιτρέπει οι συντονιστική ομάδα του Φόρουμ,μπορώ να σας δώσω link για να δείτε τις εκπομπές ολόκληρες.\nparis Ιούλιος 1, 2018, 8:49μμ #3\nΔεν ξερω για πιο μερακληδικο,\nαλλα το (κάρσι) που εχεις μοτο,\nειναι (καρσί) σωστα\nκαι σημαινει απεναντι,αντικρυ.\nGilles (Απόστολος Δημάκης) Ιούλιος 1, 2018, 8:49μμ #4\nΣυμφωνούμε απόλυτα.Αλλά έχει γίνει ήδη συζήτηση για τον καρσιλαμά την οποία μπορείς να βρεις με μια απλή αναζήτηση μέσα στο Φόρουμ.\nparis Ιούλιος 1, 2018, 8:49μμ #5\nΕ, αφου συμφωνεις,διορθωσε το!\nGilles (Απόστολος Δημάκης) Ιούλιος 1, 2018, 8:49μμ #6\nΦίλε Πάρη.Το τραγούδι στο οποίο άκουσα το : “Άϊντε άϊντε βρε παιδιά ,να ν’ανεβούμε στα βουνά,να γενούμε ζεϊμπέκοι,κάρσι στην τουρκιά”,έτσι το τραγουδάει.Αν το τραγουδίσει με τον τόνο στο ι τότε θα ακούγεται άσχημα.Οπότε κι εγώ το άφησα έτσι.\nparis Ιούλιος 1, 2018, 8:49μμ #7\nαλλα απο την αλλη μπαντα οι λατινοι ελεγαν:Verba volant,scripta manent.\nemc Ιούλιος 1, 2018, 8:50μμ #8\nΟ ίδιος σκοπός υπάρχει και στην Κύπρο με το ίδιο όνομα, αν και από ότι ξέρω ο χορός είναι ατομικός.\nΖεϊμπέκικος Καρσιλαμάς πρέπει να υπάρχει στη Ρόδο συμφωνα με αυτό το βουβό δυστυχώς βίντεο (από το 1:10 il ballo zeibek)\nΝομίζω ότι εκεί που λέει “Embona, il ballo Zeibek” (χωριό Έμπωνα, ο χορός Ζεϊμπέκικος) πρέπει να είναι ο λεγόμενος επίσης και Τούρκικος. Η ροδίτικη εκδοχή του Απτάλικου. Κατά παράδοση ακολουθείται χωρίς διακοπή από Σούστα. Σ’ αυτό το βίντεο ο Τούρκικος γύρω στο 2’ λεπτό γυρίζει σε Σούστα, που εξακολουθούν να τη χορεύουν αντικριστά οι ίδιοι δύο που χόρευαν και πριν, και αργότερα στο 3:25 ο χορός γίνεται κυκλικός-ομαδικός, όπως είναι συνήθως οι σούστες.\nΣτο βουβό παλιό βίντεο (τι καταπληκτικό ντοκουμέντο, παρεμπιπτόντως!) δίνεται η εντύπωση ότι κάποια στιγμή υπάρχει ταυτόχρονα και ζευγαρωτός χορός ελεύθερος και ομαδικός κυκλικός. Αν λοιπόν αυτό που βλέπουμε στο καινούργιο βίντεο ανταποκρίνεται σε πραγματικές χορευτικές συνήθειες και δεν είναι χορογραφία, τότε στο παλιό βίντεο κάποια στιγμή ο Τούρκικος έχει γυρίσει σε σούστα, οι υπόλοιποι χορευτές πέραν των δύο έχουν πιάσει κυκλικό χορό, αλλά οι δύο δεν έχουν ακόμα δέσει στην αλυσίδα κι εξακολουθούν να χορεύουν οι δυο τους - σούστα όμως, όχι πια τούρκικο, ο δε καμεραμάν δείχνει μια τους δυο και μια τους πολλούς.\nΠαρατηρήστε τον Ιταλό ένστολο που τηρεί την τάξη!\nemc Ιούλιος 1, 2018, 8:52μμ #10\nΚαταπληκτικοί όντως, μερακλήδες, μου θυμίζουν κυπριακούς χορούς όπως χορεύονταν παραδοσιακά, βοηθά η βράκα βέβαια . Ελπίζω να υπάρχουν κι άλλα τέτοια σε διάφορα αρχεία και να βρουν το δρόμο προς το γιουτιουμπ. Το λαούτο όσο φαίνεται είναι με ξύλινα στριφτάρια αντί για μηχανισμό όπως της κιθάρας;\nnikos_politis (Νίκος Πολίτης) Ιούλιος 1, 2018, 11:09μμ #11\nΤο λαούτο όσο φαίνεται είναι με ξύλινα στριφτάρια αντί για μηχανισμό όπως της κιθάρας;\nΌχι μόνο έχει στριφτάρια και κλασικό καράουλο αντί για χορδιέρα, αλλά τα στριφτάρια είναι επτά, άρα η μπάσα χορδή είναι μία, όχι δύο όπως σήμερα*. Επίσης, αν εστιάσει κανείς στο αριστερό χέρι, επί έντεκα ολόκληρα δευτερόλεπτα δεν έχει αλλάξει θέση, παίζει δηλαδή την ίδια συγχορδία.\nΔυστυχώς δεν νομίζω να υπάρχουν πολλά τέτοια αρχεία, ας είμαστε ευχαριστημένοι που στη Ρόδο είχε Ιταλούς που διέθεταν και τα κατάλληλα μέσα, έστω και αν η μηχανή τους δεν ηχογραφούσε και ήχο…\n*Γιάννη Τ, τα λαούτα του Σταθόπουλου, πόσες χορδές έχουν; (αν και, σίγουρα μηχανισμούς μαντόλας θα βάζουν, μήπως όμως φαίνεται αν η όγδοη χορδή είναι αρματωμένη;)\npepe Ιούλιος 1, 2018, 11:09μμ #12\n[IMG]http://www.rembetiko.gr/forums/../images/misc/quote_icon.png[/IMG] Αρχικό μήνυμα από [b]emc[/b]                     [[IMG]http://www.rembetiko.gr/forums/../images/buttons/viewpost-right.png[/IMG]](http://www.rembetiko.gr/forums/../showthread.php?p=196487#post196487)\nΠω πω, αυτά είναι όταν παίζει το μάτι (@ emc & Ν. Πολ.)! Όμως μια στιγμή: μιλάμε για την μπάσα χορδή ή για την όγδοη; Στα λαούτα, είτε κρητικά (μπάσα) είτε στεριανά / νησιώτικα (πιο ψηλά) η μπάσα χορδή δεν είναι το τέταρτο ζευγάρι αλλά το τρίτο (μετρώντας για πρώτη την πιο ψιλή, την κάτω κάτω σε στάση παιξίματος). Τα τρία πρώτα ζευγάρια κουρδίζονται κατά πέμπτες (Μι-Λα-Ρε στο κρητικό, Λα-Ρε-Σολ στο άλλο) και η τελευταία ένα τόνο κάτω από τη δεύτερη (Σολ και Ντο αντίστοιχα). Όπου υπάρχουν παραλλαγές στο αρμάτωμα, αφορούν κυρίως το τρίτο ζευγάρι: ξέρω ότι στην Κύθνο (νησιώτικο λαούτο) η τρίτη είναι μονή, αλλά δεν ξέρω αν έχει μόνο ψιλή ή μόνο μπάσα, και ότι στην Κάσο και την Κάρπαθο (κρητικό λαούτο) το τρίτο ζευγάρι έχει δύο ίδιες ψιλές, οπότε η σειρά ύψους των χορδών γίνεται εντελώς ανορθόδοξη -πρώτη η 1η, δεύτερη η 3η, τρίτη η 2η και πιο μπάσα η 4η -χωρίς όμως να είναι ακριβώς «η» μπάσα όπως το εννοούμε σ’ ένα όργανο που κουρδίζεται με τη σειρά.\nΑυτά τα κουρδίσματα που δεν είναι με τη σειρά ονομάζονται re-entrant. Δεν έχω υπόψη μου κάποιον όρο στα ελληνικά (επανεισαγόμενα; επανεισερχόμενα;). Παρόμοια κουρδίζονται και τα σάζια, και η λύρα της Θράκης, της Δράμας και των 12νήσων.\nΌσο για το παίξιμο με ελάχιστες αλλαγές, δυστυχώς σπανίζει πλέον. Απαιτεί τρομερή αυτοπειθαρχία: πρέπει ο λαουτιέρης να συνειδητοποιεί ότι δεν ήρθαμε να τον θαυμάσουμε αλλά να χορέψουμε, άρα το μόνο που χρειαζόμαστε είναι ρυθμός. Όπου το πετύχετε (γιατί δεν έχει χαθεί και τελείως) θα παρατηρήσετε πως όταν τελικά, μετά από κάνα δεκάλεπτο, αποφασίσει να αλλάξει πάτημα η αλλαγή ακούγεται εντυπωσιακότατη, πλήρης μεταβολή «κλίματος».\nnikos_politis (Νίκος Πολίτης) Ιούλιος 1, 2018, 8:52μμ #13\nΕ, τώρα, Pepe, αυτά για τα οποία αναρωτιέσαι δεν μπορούν βέβαια να απαντηθούν απ’ το βιντεάκι. Λεπτομέρειες για τα αρματώματα και το κούρδισμα του νησιώτικου λαούτου δεν ξέρω, αλλά συνηθίζεται σε όργανα που χρειάζονται τέσσερις “συστοιχίες” χορδών, αν τα διατιθέμενα στριφτάρια είναι επτά και όχι οκτώ, η συστοιχία που θα έχει μονή χορδή να είναι η μπάσα. Στο πολίτικο λαούτο τουλάχιστον, έτσι συμβαίνει, αλλά εκεί συμβαίνει η μπάσα να είναι και η τελευταία.\nΓια τη φειδώ στις αλλαγές συγχορδιών το μόνο που μπορούμε να κάνουμε, αφού φυσικά πρώτα πείσουμε τον εαυτό μας, είναι η συνεχής πίεση στον τεμπίστα για περιορισμό των εντυπωσιασμών. Φυσικά, αυτό ισχύει πλήρως και για το ρεμπέτικο.\npepe Ιούλιος 1, 2018, 8:52μμ #14\nΕ καλά, φυσικά και δεν απαντιέται με το βίντεο! Βασικά εννοούσα: “ρωτάς για την τρίτη ή για την τέταρτη;” . Και το νόημα της ερώτησης ήταν αν έχεις δει κάτι σχετικό που σεοδηγεί σ’ αυτή τη σκέψη. Στο οποίο και απάντησες. Κομπλέ λοιπόν. Χαιρετισμούς!\nΌπου υπάρχουν παραλλαγές στο αρμάτωμα, αφορούν κυρίως το τρίτο ζευγάρι: ξέρω ότι στην Κύθνο (νησιώτικο λαούτο) η τρίτη είναι μονή, αλλά δεν ξέρω αν έχει μόνο ψιλή ή μόνο μπάσα, και ότι στην Κάσο και την Κάρπαθο (κρητικό λαούτο) το τρίτο ζευγάρι έχει δύο ίδιες ψιλές, οπότε η σειρά ύψους των χορδών γίνεται εντελώς ανορθόδοξη -πρώτη η 1η, δεύτερη η 3η, τρίτη η 2η και πιο μπάσα η 4η -χωρίς όμως να είναι ακριβώς «η» μπάσα όπως το εννοούμε σ’ ένα όργανο που κουρδίζεται με τη σειρά.\nΣτην Κύπρο το κούρδισμα είναι το ίδιο με το στεριανό/νησιώτικο αλλά έχω συναντησει και τις δυο εκδοχές δηλαδή σολ με μπάσο και σόλ χωρίς μπάσο.\nΤο re-entrant κούρδισμα μαρτυρείται σε μεθόδους κιθάρας όπως π.χ του Gaspar Sanz τον 17ο αιώνα, και δίνει το χαρακτηριστικό εφέ της καμπανέλλας όπου ακούμε την ίδια νότα στο ίδιο ύψος πότε από ανοιχτή “μπάσα” χορδή και πότε από την μελωδία στις πρίμες χορδές. π.χ\nemc Ιούλιος 1, 2018, 8:55μμ #16\nΑκόμα παλιότερη μαρτυρία για απτάλικο καρσιλαμά\nΤην περίοδο 1905 – 1906 (η Εστουδιαντίνα “Τα Πολιτάκια”) πραγματοποίησαν μια περιοδεία σε ευρωπαϊκές χώρες και γνώρισαν παντού την αποθέωση. Ο Κάϊζερ της Γερμανίας τους απονέμει βραβείο για την δεξιοτεχνία και τις συνθέσεις τους. Το ίδιο κάνει ο βασιλιάς της Αγγλίας, ενώ αντίστοιχα βραβεία αποσπούν από την Ολλανδία και την Γαλλία. Η γερμανική «Μπερλινέρ Τσάιτ» έγραφε ότι ήταν οι σπουδαιότεροι πρεσβευτές του ελληνικού πολιτισμού, ενώ ο μέγας Γερμανός μουσικοκριτικός Γκέρχαρτ Μάλερ είχε πει: «είναι η απίστευτη η δεξιοτεχνία τους και με διονυσιακό οίστρο παντρέψανε κλασικά όργανα με παραδοσιακά, όπως κανονάκι, ούτι και λύρα. Εντυπωσιακοί οι κυκλικοί τους χοροί και μοναδικός ο πολεμικός αντικριστός τους (απτάλικος)».\ndimitris_n (Δημήτρης Ν.) Ιούλιος 1, 2018, 11:10μμ #17\n…για απτάλικο καρσιλαμά\nΥπάρχει τέτοιος ορισμός; Εγώ ξέρω το απτάλικο ζεϊμπέκικο στον οποίο αναφέρεται ο γερμανός και μάλλον θα είχαν χορέψει “τα μαχαίρια”.\nparis Ιούλιος 1, 2018, 8:55μμ #18\nΑφηστε τον απταλικο ησυχο … ειναι απο " αλλο καπελο" .\nΕξήγησέ μας τι ακριβώς εννοείς, paris\nbasilas Ιούλιος 1, 2018, 9:46μμ #23\nΠαραθέτω ολόκληρη την εκπομπή γιατί έχει πολύ μεγάλο ενδιαφέρον. Όχι μόνο το χορευτικό κομμάτι αλλά και αυτά που λένε οι χορευτές για το χορό και την ιστορία του. Μεγάλες κουβέντες από απλούς ανθρώπους…


Αμφίρροπα ματς σε Λίντο, Ζαρό - Onsports.gr\nOnsports Team\t21 Ιανουαρίου 2011, 20:01\nΑμφίρροπα ματς σε Λίντο, Ζαρό\nΑμφίρροπα και σημαντικά παιχνίδια περιλαμβάνει η 15η αγωνιστική στην Α1 ΕΠΣΗ.\nΟ πρωτοπόρος Ρωμανός θα προσπαθήσει να κρατηθεί στην κορυφή του βαθμολογικού πίνακα, καθώς δοκιμάζεται στο Λίντο. Κοντά θέλουν να παραμείνουν Αστέρας Μυρτιάς και Ζαρός, ωστόσο θα πρέπει να ξεπεράσουν δύο πολύ σημαντικά εμπόδια. Ο Αστέρας Μυρτιάς αντιμετωπίζει τον ΠΑΝΟΜ στα Μάλια και οι Μεσαρίτες υποδέχονται τον σκληροτράχηλο ΕΓΟΗ.\nΌσον αφορά στην Α2 ΕΠΣΗ, το μεγάλο ντέρμπι αναμφισβήτητα γίνεται στην Πόμπια ανάμεσα στον δεύτερο της βαθμολογίας Κόρακα και την τρίτη Μινωική. Δύσκολη αποστολή και για τον πρωτοπόρο Κεραυνό που δοκιμάζεται στους Βόρρους απέναντι στην Φαιστό.


Φταίνε οι δάσκαλοι και οι καθηγητές\nΠΟΛΙΤΗΣ NEWS, 20/05/2018 (τελευταία ενημέρωση 12:25)\nΜέσα στο χάος απόδοσης ευθυνών των τελευταίων ημερών για τα ατυχήματα στα σχολεία και όχι μόνο ακούστηκαν πολλά. Ένα από τα πιο hot που μάθαμε, βγαλμένο από τα στόματα (μα όχι απαραίτητα απ’ το μυαλό) πολλών, είναι πως φταίνε οι δάσκαλοι και οι καθηγητές. Πολλά καλά. Είναι παντελώς αδιανόητη αυτή η άποψη, όπως παντελώς αδιανόητα είναι και τα όσα πρέπει να προσέχουν οι εκπαιδευτικοί στο κυπριακό σχολείο. Χωρίς να είναι η πρώτη τους δουλειά η αστυνόμευση και η νοσηλευτική, εντούτοις ο νόμος θα τους κυνηγήσει αν η Μαριγούλλα που την Κλήρου σπάσει μια καρέκλα στο κεφάλι του Αντρέα. Αυτό μπορεί να το κάνει μέσα στο μάθημα, μέσα στην αυλή το διάλειμμα (ή οποιαδήποτε ώρα στην αυλή αφού πάντα εκεί βρίσκεται), όπως ακριβώς το κάνει και σπίτι της. Οι δικοί της έχασαν το παιχνίδι και τώρα την τορπίλη Μαριγούλλα καλείται ο κύριος Μιχάλης να τη μαζέψει. Σου λέω όμως πως δεν μαζεύεται με τίποτα. Ο κύριος Μιχάλης με μάστερ στην κβαντική φυσική, ποτέ δεν περίμενε πως θα ήταν ο τραυματιοφορέας στην άσκηση σεισμού που γίνεται στα κυπριακά σχολεία. Ούτε η κυρία Ευτυχία περίμενε να είναι υπεύθυνη του πειθαρχικού συμβουλίου. Για αλλού ξεκινά ο δάσκαλος και αλλού βρίσκεται. Πολλοί καθηγητές νιώθουν πως στα σχολεία το μόνο που κάνουν είναι babysitting. Ένας καθηγητής τέχνης που ξέρω, κάποτε επιφανής ζωγράφος, σήμερα τραβά γραμμές στο μπετόν της κεντρικής αυλής και σχεδιάζει φιδάκια. Ζει μέσα στην απόλυτη θλίψη. Κάθε Πέμπτη πρέπει να είναι έξω στην αυλή τα διαλείμματα να επιβλέπει τον κάθε μικρό πελλό τυφώνα που είναι έτοιμος για τα πάντα, για κάθε καταστροφή και καβγά. Αν ο Στελλάκης δώσει μπουνιές του Σάββα «του πασιή» και του ανοίξει το κεφάλι, την ώρα που εφημερεύει ο ζωγράφος μας, να είστε σίγουροι απόλυτα πως θα μπερτέψει και ο ίδιος ο κύριος Δήμος. Και στην αυλή είναι άλλοι 400-500. Πώς ελέγχονται όλοι;\nΟ δάσκαλος δεν είναι αστυνομικός ούτε πρέπει να γίνει. Μα τα σχολεία τον έκαναν. Γεμάτα παραβατικούς, απροσάρμοστους νεαρούς, που το σύστημα για κάποιους εκπληκτικούς λόγους δεν αποφάσισε ούτε σκέφτεται να τους μαντρώσει κάπου, με πρώτο υπεύθυνο τελικά και παράλογα τον δάσκαλο. Κανένας δεν πρόκειται να δικαιολογήσει την κυρία Μαρία τη χημικό αν την ώρα του μαθήματός της ο σχιζοφρενής 12χρονος Μιχάλης μουντάρει με ένα σπασμένο γυαλί τον Κώστα επειδή είδεν την Καίτη που τη γουστάρει και της έστειλε πρώτος μήνυμα. Θα τη «φάει» η κυρία Μαρία στο τέλος να δεις και όλοι θα τη βρίζουν. Σε έρευνα που θα κάνει το Υπουργείο Εσωτερικών θα της κοπεί εντελώς κάθε ίχνος τόλμης και αισιοδοξίας. Την επόμενη φορά που θα γίνεται ένας καβγάς οι καθηγητές θα καλούν -ή πρέπει να καλούν- άμεσα την Αστυνομία και το ασθενοφόρο. Αυτή θα είναι η πιο έντιμη στάση, η πιο νόμιμη καλύτερα στάση προκειμένου να γλυτώσουν τον διασυρμό μιας παντελώς επιπόλαιης κοινωνίας. Το αποτέλεσμα θα είναι να μπλοκάρει το σύστημα και όλοι να βουρούν να έβρουν τη λύση. Θα καταλήξουμε μάλλον πάλι στον σατανά και με κανέναν αγιασμό θα το λύσουμε. Όσο δεν μπορεί ο τόπος να σκεφτεί πολύπλοκα και σύνθετα αυτά θα έχουμε. Μια γελοιοποίηση, έναν διασυρμό, ένα ακόμα κενό. Ζητείται ελπίς.\nΗ ΕΕ θα συνεχίσει να στηρίζει τους Τ/ΚΑΕΚ: Ένας κύκλος έκλεισε, ένας άλλος αρχίζει (αδειάζουν θέσεις)


Τρόποι Αποστολής - Μυλωνάς Εργαλεία\nΌλοι οι κατασκευαστέςAEGAgorastosAGROTECHNICAL-KOAlChimicaAnnovi ReverberiAwelcoBAKOPLASTBekasBioFanBlack & DeckerBORMANNBulleBultronDeWALTDirsanEinhellEVALGARDENAGraphiteHeliflexHumminbirdHUSQVARNAJolly ItaliaKARCHERKawasakiKIPORKrausmannKumatsuGenLavorLONCINLOWRANCEMAKITAMasterMatrixMETABOMICHELINNAKAYAMANeo ToolsNEPTUNENerausOemOleo - MacOREGONParsunPARTNERPrityRyobiSAMURAISimradSpacesonicSTANLEYSTAYERSUBARUSyriosTecomecTelTechTELWINTopexTorosUnimacUniversal Powered By McCulloch (UPM)VertoWagnerZanonZenoah\nΑπό τις 9 Ιουλίου 2018, μεταφέρουμε τα προϊόντα που αγοράσατε, στα γραφεία της μεταφορικής εταιρείας, ΔΩΡΕΑΝ. Τα έξοδα αποστολής από τα γραφεία της μεταφορικής στο τελικό προορισμό τους, επιβαρύνουν τον αγοραστή.\n(Η προσφορά ισχύει σε ΟΛΑ τα προϊόντα. Με αυτόν τον τρόπο αποστολής, δεν ισχύει η πληρωμή με αντικαταβολή).\nΑπό 15 Σεπτεμβρίου 2018,αν αγοράσετε προϊόντα από συγκεκριμένες μάρκες αξίας 100 € και άνω είναι ΔΩΡΕΑΝ η αποστολή των προϊόντων με Courier (Πόρτα - Πόρτα).\nΔωρεάν αποστολή με Courier σε\nπροϊόντα από τους παρακάτω κατασκευαστές\nΑπό 27 Μαρτίου 2018, ισχύουν οι παρακάτω προσφορές :\nΓια αγορές αξίας 100 € και άνω είναι ΔΩΡΕΑΝ η μεταφορά των προϊόντων από το κατάστημα μας στη μεταφορική εταιρεία που θα μας υποδείξετε. Το κόστος της μεταφορικής επιβαρύνει τον πελάτη. (Χρειάζεται να προηγηθεί κατάθεση σε τραπεζικό μας λογαριασμό ή πληρωμή με πιστωτική κάρτα).\nΓια αγορές αξίας 200 € και άνω είναι ΔΩΡΕΑΝ η αποστολή των προϊόντων με Courier (Πόρτα - Πόρτα).\nΧαμηλότερες τιμές για αποστολές με Courier.\nΓια αγορές μέχρι 50 € υπάρχουν έξοδα αντικαταβολής 1€, ενω για αγορές μεγαλύτερης αξίας η πληρωμή με αντικαταβολή είναι ΔΩΡΕΑΝ..\nΓια δέματα μεγάλου βάρους ή όγκου, συνιστάται η αποστολή των προϊόντων με πρακτορείο μεταφορών, όπου η επιβάρυνση της μεταφοράς των προϊόντων από το καταστημα μας στα γραφεία του πρακτορείου είναι 5€ (συμπεριλαμβανομένου Φ.Π.Α). Το κόστος της αποστολής των προϊόντων από τη μεταφορική εταιρεία στη περιοχή του πελάτη, επιβαρύνει τον πελάτη και πληρώνεται στη μεταφορική εταιρεία.\nΗ παράδοση πραγματοποιείται σε 2 - 7 εργάσιμες ημέρες.\nΓια δέματα μικρού όγκου και βάρους, η αποστολή μπορεί να γίνει με εταιρεία ταχυμεταφοράς. (Αποστολή δεμάτων μέχρι 20 κιλά)\nΤο κόστος μεταφορικών διαμορφώνεται στα 4,20€ για δέματα έως 2 kg και για κάθε επιπλέον κιλό επιβαρύνεστε με 1€/kg, εκτός δυσπρόσιτων περιοχών, όπου η χρέωση διαφοροποιείται και θα επικοινωνούμε μαζί σας για ενημέρωση. Για ογκώδη δέματα το βάρος υπολογίζεται με συγκεκριμένο τύπο: μήκος Χ ύψος Χ πλάτος :5000=kg.\nΗ αντικαταβολή χρεώνεται επιπλέον με 3,50€.\nΗ παράδοση των προϊόντων πραγματοποιείται εντός 1 - 5 εργάσιμων ημερών.\nΓια δέματα μικρού - μεσαίου όγκου και βάρους, η αποστολή των προιόντων μπορεί να γίνει και μέσω των ελληνικών ταχυδρομειών. (Αποστολή δεμάτων μέχρι 20 κιλά)\nΤο κόστος μεταφορικών διαμορφώνεται σύμφωνα με τον τιμοκατάλογο των ΕΛΤΑ.\nΗ αντικαταβολή χρεώνεται επιπλέον με 2,30 €.\nΗ παράδοση των προϊόντων πραγματοποιείται εντός 2 - 9 εργάσιμων ημερών.\nΠαραλαβή από το κατάστημα, χωρίς καμμία επιπλέον επιβάρυνση.\nΈχετε το δικαίωμα να επιστρέψετε τα προϊόντα που παραλάβατε εντός τριών (3) εργάσιμων ημερών από την παραλαβή τους, εάν και εφόσον η συσκευασία δεν έχει ανοιχτεί ή παραβιαστεί, και πάντοτε με συνοδεία της απόδειξης λιανικής πώλησης ή του τιμολογίου που έχει εκδοθεί. Προκειμένου να επιστρέψετε κάποιο προϊόν, θα πρέπει πρώτα να μας ενημερώσετε για την επιστροφή του στο e-mail μας info[at]mylonasergaleia.gr και τα έξοδα επιστροφής επιβαρύνουν αποκλειστικά τον πελάτη.\nΣε περίπτωση ελαττωματικών προϊόντων, τα έξοδα επιστροφής επιβαρύνουν το κατάστημά μας.


ΟΡΓΗ ΛΑΟΥ: Συνδικαλίζεστε; Φυλαχτείτε!\nΣτην εντατική του Ευαγγελισμού νοσηλεύεται σε κρίσιμη κατάσταση η γραμματέας της Παναττικής Ένωσης Καθαριστριών και Οικιακού Προσωπικού Κωσταντίνα Κούνεβα, η οποία δέχτηκε επίθεση με βιτριόλι το βράδυ της Δευτέρας.\nΣύμφωνα με την Ελευθεροτυπία η συνδικαλίστρια δεχόταν εδώ και καιρό ανώνυμες απειλές. Από την πλευρά της εργοδοσίας της είχαν σταλεί εξώδικα, ενώ πριν λίγες μέρες της έκαναν και μια δυσμενή μετάθεση. Το τελευταίο επεισόδιο συνέβη μόλις πριν από λίγες μέρες: τους έβαζαν να υπογράφουν ότι παίρνουν κανονικό δώρο Χριστουγέννων και τους έδιναν λιγότερα χρήματα στο χέρι. Σεκιουριτάδες την πέταξαν έξω όταν είπε ότι αυτό δεν είναι σωστό και δεν πρέπει να υπογράψουν, ενώ μια εργαζόμενη που δεν υπέγραψε απολύθηκε.\nΠρόκειται για μια δολοφονική ενέργεια, για μια ενέργεια τρομοκράτησης που στέλνει πολλαπλά μηνύματα: Πως οι μετανάστες δεν έχουν δικαίωμα στο συνδικαλισμό Πως το να διεκδικείς σαν εργαζόμενος τα δικαιώματά σου είναι επικίνδυνο Πως η συνδικαλιστική δράση για την υπεράσπιση των εργασιακών δικαιωμάτων είναι επικίνδυνη όχι μόνο στις «τριτοκοσμικές» χώρες, αλλά και στη «δημοκρατική» Ευρώπη. Πως η εποχή των δικαιωμάτων στην εργασία έλαβε τέλος.\nΔελτίο Τύπου της Ένωσης Εργαζομένων\nΕκφράζουμε την ολόψυχη αλληλεγγύη και συμπαράστασή μας στην Κωνσταντίνα Κούνεβα, γενική γραμματέα της Παναττικής Ένωσης Καθαριστριών, που δέχτηκε δολοφονική επίθεση με βιτριόλι και νοσηλεύεται σε κρίσιμη κατάσταση.\nΕίναι φανερό από όλα όσα ζούμε αυτό το Δεκέμβριο ότι η κυβέρνηση είναι που οπλίζει τα χέρια των κάθε είδους κρατικών, παρακρατικών, τρομοκρατικών μηχανισμών. Ο εργασιακός μεσαίωνας φέρνει μαζί του και τον κανονικό μεσαίωνα. Οι εργαζόμενοι πρέπει να τους σταματήσουμε.\nΑπαιτούμε άμεσα να διερευνηθεί η υπόθεση και να τιμωρηθούν παραδειγματικά οι φυσικοί και ηθικοί αυτουργοί. Να απαντήσουν άμεσα τα σωματεία με μαζικές διαμαρτυρίες και καταγγελίες. Να ξυπνήσει επιτέλους η ηγεσία της ΓΣΕΕ.\nΔιαβάστε περισσότερα στην Ενέδρα και στη Σαλάτα Εποχής


*** APPLE CORE COMFORT INN MIDTOWN, ΝΈΑ ΥΌΡΚΗ ***\nΤο Apple Core Comfort Inn Midtown είναι κεντρικό ξενοδοχείο 3-αστέρων που βρίσκεται 3 χλμ μακριά από Τάιμς Σκουέρ και 2.9 χλμ από Σέντραλ Παρκ.\nΗ τοποθεσία του δίπλα σε κεντρικό σταθμό επιτρέπει να δείτε μουσεία και καθεδρικό ναό στη Νέα Υόρκη. Το κατάλυμα απέχει 6 χλμ από το κέντρο της πόλης.\nΌλα τα δωμάτια στο Apple Core Comfort Inn Midtown διαθέτουν δωρεάν Wi-Fi, θυρίδα ασφαλείας, τηλεόραση, σίδερο και σιδερώστρα και iHome. Όλα τα μπάνια διαθέτουν μπανιέρα, ντους και σεσουάρ.\nΟ πλησιέστερος σταθμός του μετρό είναι Fifth Avenue/53rd Street, που βρίσκεται 400 μέτρα από το ξενοδοχείο. Θα σας πάρει περίπου 15 λεπτά οδικώς για να φτάσετε στο La Guardia αεροδρόμιο, που βρίσκεται 10 χλμ μακριά.\nApple Core Comfort Inn Midtown, Ηνωμένες Πολιτείες της Αμερικής\nDays Hotel Broadway Hotel Barclay New York The Fitzpatrick Hotel New York Carlyle Hotel New York Row Nyc Belle Claire Hotel Marcel New York Knickerbocker Quin Lexington Hilton New York The Gotham Hotel New York Chandler Hotel New York Lucerne Hotel New York The Mark Bentley Hotel New York The Greenwich Ξενοδοχείο Νέα Υόρκη Kings Hotel Νέα Υόρκη Blue Moon Boutique Hotel Νέα Υόρκη Sleep Days Ξενοδοχείο Νέα Υόρκη Trump Intl Hotel Νέα Υόρκη Kitano Ξενοδοχείο Νέα Υόρκη Waterfront Home Νέα Υόρκη Aloft New York Brooklyn Ξενοδοχείο 5Th Avenue Suites Νέα Υόρκη Direct Loft At 8 Rivington Street Ξενοδοχείο Νέα Υόρκη The Westin New York At Times Square Ξενοδοχείο Aloft Harlem Ξενοδοχείο Νέα Υόρκη


Trelameni Gata: 1/6/2012\nΕξω από τα κοινοτικά προγράμματα η Στερεά Ελλάδα - Καταργείται το "ΒΟΗΘΕΙΑ στο ΣΠΙΤΙ"\nΜια εξωφρενική είδηση που ήδη έχει προκαλέσει θύελλα αντιδράσεων έκανε την εμφάνισή της σε όλα τα ειδησεογραφικά μέσα χτες και αφορά τον αποκλεισμό 2 Περιφερειών - της Στερεάς Ελλάδας και του Νοτίου Αιγαίου - από όλα τα κοινοτικά προγράμματα, όπως ανακοίνωσε ο υπηρεσιακός υπουργός Εργασίας και Κοινωνικής Ασφάλισης Αντώνης Ρουπακιώτης.\nΑυτό είναι μια «Μυστική συμφωνία» της Κυβέρνησης Παπαδήμου με την τρόϊκα για εξαίρεση από κοινοτικά προγράμματα των 2 αυτών περιφερειών που θεωρούνται από την Τρόικα ως οικονομικά ανεπτυγμένες και συνεπώς θεωρήθηκε ότι δεν έχουν ανάγκη των προνοιακών δομών όπως είναι το πρόγραμμα ΒΟΗΘΕΙΑ στο ΣΠΙΤΙ και άλλα προγράμματα για απασχόληση ανέργων .\nΕκτός κοινοτικής χρηματοδότησης μένουν λοιπόν δύο από τις περιφέρειες της χώρας, με πάνω από ένα εκατομμύριο κατοίκους. Πρόκειται για τις περιφέρειες Στερεάς Ελλάδος με πληθυσμό περί τους 830.000 κατοίκους καθώς και Νοτίου Αιγαίου και συνεπώς θα σταματήσουν άμεσα τα προγράμματα ΒΟΗΘΕΙΑ στο ΣΠΙΤΙ και άλλα προνοιακά αφού δεν θα χρηματοδοτούνται πλέον ούτε από τα κοινοτικά προγράμματα ούτε φυσικά από τα ανύπαρκτα προγράμματα εθνικών πόρων.\nΗ Εύβοια πλήττεται άμεσα αφού ανήκει στη Στερεά Ελλάδα, αλλά και η Φθιώτιδα, η Φωκίδα, η Ευρυτανία και η Βοιωτία.\nΕκτός αυτού βέβαια με τη μείωση των πιστώσεων του ΕΣΠΑ από 173 εκατομύρια ευρώ σε 100 εκατομύρια για τους Παιδικούς Σταθμούς δεδομένη θεωρείται η συρίκνωση του αριθμού των δομών παιδικής φροντίδας στο 50% των σημερινών στις ίδιες περιφέρειες.\nΟ π. πρωθυπουργός Λουκάς Παπαδήμος με τον Γιώργο Παπανδρέου,\nτον Αντώνη Σαμαρά και τον Γιώργο Καρατζαφέρη.\nΤόσες χιλιάδες ωφελούμενοι ηλικιωμένοι του προγράμματος ΒΟΗΘΕΙΑ στο ΣΠΙΤΙ και άνεργοι ωφελούμενοι άλλων προγραμμάτων στις περιφέρειες Στερεάς Ελλάδας και Νοτίου Αιγαίου μένουν κυριολεκτικά στο έλεος του Θεού από τις απαιτήσεις της Τρόικας !\nNew York Times : Ετσι λεηλατούν την Ελλάδα οι τρόικα και οι τραπεζίτες\nΣε έρευνα των New York Times, σχετικά με την λεηλασία της Ελλάδας μέσω της δανεικής σύμβασης και του Μνημονίου, αναφέρεται άρθρο του defencenet.gr.\nΣτην έρευνά της η αμερικανική εφημερίδα New York Times περιγράφει για το πως η τρόϊκα και οι τραπεζίτες που...\nβρίσκονται από πίσω της, λεηλατούν ένα ολόκληρο κράτος και τον πληθυσμό του.\nΚαι οι περίφημες “δόσεις” που δήθεν κρατούν ζωντανή της ελληνική οικονομία; Στο εσωτερικό δεν μπαίνει ρευστότητα; Ελάχιστη! Και αν σταματούσε να μπαίνει, σε καμία περίπτωση δεν θα σταματούσε να λειτουργεί η ελληνική οικονομία όπως προσπαθούν να μας πείσουν οι τροϊκανοί και οι εγχώριοι συνεργάτες τους. Δεν τα λέμε μόνο εμείς αυτά, πλέον. Τα λέει και oι ΝΥΤ.\n«Καθώς πληρώνουν τους εαυτούς τους, τα μέλη της τρόικα παρακρατούν παράλληλα άλλα κεφάλαια, τα οποία θα διατηρούσαν το ελληνικό κράτος σε λειτουργία» γράφει χαρακτηριστικά το δημοσίευμα. Όπως εξηγεί στους New York Times ο Thomas Mayer, σύμβουλος της Deutsche Bank στη Φραγκφούρτη «η Ελλάδα δεν θα κηρύξει στάση πληρωμών απέναντι στη τρόικα, αφού η τρόικα πληρώνει τον εαυτό της».\nΟι θέσεις της ΔΗ.ΜΑΡ.\n1. a. ΚΑΘΑΡΣΗ ΣΤΟ ΠΟΛΙΤΙΚΟ ΣΥΣΤΗΜΑ.\nΚατάργηση του νόμου περί ευθύνης υπουργών και υπαγωγή των οικονομικών εγκλημάτων των υπουργών στις διατάξεις του νόμου για τους καταχραστές του Δημοσίου και της καταπολέμησης του ξεπλύματος μαύρου χρήματος.\nΔραστική μείωση των βουλευτικών αποζημιώσεων και κατάργηση της αποζημίωσης για συμμετοχή στις επιτροπές της Βουλής.\nΚατάργηση της βουλευτικής σύνταξης και συνταξιοδότηση των βουλευτών μόνον από τον ασφαλιστικό τους φορέα, όπως ο κάθε πολίτης και εφόσον βέβαια θεμελιώνουν συνταξιοδοτικό δικαίωμα.\nΔιαχωρισμός Κράτους και Εκκλησίας.\nΜεταρρύθμιση στη Δικαιοσύνη: Βελτιώσεις για ταχύτερη απονομή. Εξωδικαστική επίλυση των διαφορών. Κωδικοποίηση του δικαίου.\n1. b. ΑΝΑΔΙΟΡΓΑΝΩΣΗ ΤΗΣ ΔΗΜΟΣΙΑΣ ΔΙΟΙΚΗΣΗΣ.\nΜείωση της γραφειοκρατίας, με την εισαγωγή πληροφοριακών συστημάτων ηλεκτρονικής υπογραφής και διακίνησης εγγράφων, αξιοποίηση της θετικής εμπειρίας από τα ΚΕΠ και επέκταση της σε όλες τις συναλλαγές του κράτους με τον πολίτη.\nΠεριορισμός της πολυνομίας και εξάλειψη της σύγκρουσης νομοθετημάτων.\nΠάταξη της διαφθοράς μέσω της ενίσχυσης πρακτικών διαφάνειας και νομοθέτησης νέου αυστηρότερου πειθαρχικού δίκαιου και κυρίως εφαρμογή του στην πράξη.\nΕξάλειψη της αναξιοκρατίας μέσα από αντικειμενικές και διαφανείς διαδικασίες προαγωγής.\nΕισαγωγή διαδικασιών εσωτερικής και εξωτερικής αξιολόγησης των υπηρεσιών και του προσωπικού.\nΘεσμοθέτηση της λογοδοσίας και της διαφάνειας.\nΣύνδεση του προϋπολογισμού που δίδεται σε κάθε δημόσια υπηρεσία με τους στόχους και την απόδοση.\nΟρθολογική κατανομή προσωπικού μέσα από τη διαδικασία των μετατάξεων, επανεκπαίδευση του ώστε να ανταποκριθεί σε νέα καθήκοντα, αναίρεση των πολιτικών μείωσης του προσωπικού μέσω απολύσεων.\nΝ. Δ. : Αγωνιζόμαστε για όσα η κοινωνία απαιτεί\n· Μια Ελλάδα που πιστεύει και επενδύει στα παιδιά της. Μια κοινωνία δίκαιη και αξιοκρατική, που δίνει ίσες ευκαιρίες χτίζοντας τα θεμέλιά της στην γνώση, στην καινοτομία και στην ανταγωνιστικότητα.\n· Ανάπτυξη με Κοινωνική Δικαιοσύνη! Χωρίς ανάπτυξη δεν μπορούν να υπάρξουν θέσεις εργασίας για όλους και «δίχτυ προστασίας» για τους αδύναμους.\n· Ανάπτυξη με Κοινωνική Συνοχή! Δεν μπορεί να υπάρξει κοινωνική συνοχή σε μιαν οικονομία που βουλιάζει και συρρικνώνεται.\n· Δικαιώματα για όλους με αντίστοιχες υποχρεώσεις απ’ όλους. Δικαιώματα χωρίς υποχρεώσεις, δεν είναι «δημοκρατικά δικαιώματα» είναι «αντιδημοκρατικά προνόμια».\n· Ελευθερία με Δημόσια Ασφάλεια! Χωρίς δημόσια ασφάλεια, κανείς δεν νιώθει ελεύθερος. Χωρίς δημόσια ασφάλεια οργιάζει ο φόβος, δεν ανθεί η Ελευθερία.\n· Μιαν υπερήφανη Ελλάδα μέσα σε μιαν Ενωμένη Ευρώπη! Συμμετέχουμε ισότιμα σε μια σύγκλιση λαών, εθνικών κρατών, εθνικών πολιτισμών και εθνικών συμφερόντων. Αυτό είναι η ευρωπαϊκή ολοκλήρωση. Όχι η ισοπέδωση των διαφορετικών εθνών. Ενωμένη Ευρώπη είναι εθελοντική σύγκλιση με ελευθερία και δημοκρατία, χωρίς απεμπόληση της εθνικής μας ιδιαιτερότητας.\n· Εξωτερική Πολιτική που εξασφαλίζει την Ειρήνη επειδή ακριβώς εγγυάται το εθνικό συμφέρον.\nΣτη ΛΑΡΚΟ ο υπ. βουλευτής ΝΔ Βασίλης Δεμερτζής\nΘέμα: Όχι στον κατακερματισμό της ΛΑΡΚΟ.\nΧαλκίδα 5 Ιουνίου,2012\nΣτο Εργατικό Κέντρο Χαλκίδας σήμερα ο Αναγνωστάκης\nο Δημήτρης Αναγνωστάκης υποψήφιος βουλευτής της ΔΗΜ.ΑΡ.,\nμε τον προσκεκλημένο του Γιάννη Πανούση,\n(βουλευτής – καθηγητής εγκληματολογίας στο Πανεπιστήμιο της Αθήνας),\nσας περιμένουν την Τρίτη 5 Ιουνίου και ώρα 7.30 μ. μ.\nστην αίθουσα του Εργατικού Κέντρου Εύβοιας,\nσε μια συνάντηση πολιτικού και όχι κομματικού χαρακτήρα,\nπροκειμένου να συζητήσουμε για τα μικρά και μεγάλα "εγκλήματα",\nπου διεπράχθησαν εις βάρος της ελληνικής κοινωνίας και των πολιτών της.\n"...σε μια Ευρώπη που αλλιώς τη θέλαμε, αλλιώς γίνεται αλλά δεν τη φοβόμαστε, θα φτιάξουμε την Ελλάδα του μέλλοντός μας".\nΣας περιμένουμε να ανταλλάξουμε σκέψεις, απόψεις και επιχειρήματα,\nχωρίς φόβο αλλά με αρκετό πάθος.\nΣτη Σκύρο ο Δημήτρης Αναγνωστάκης της ΔΗ.ΜΑΡ\nTη Σκύρο επισκέφθηκε το Σαββατοκύριακο 2 & 3 Ιουνίου ο Δημήτρης Αναγνωστάκης, στέλεχος της ΔΗΜΟΚΡΑΤΙΚΗΣ ΑΡΙΣΤΕΡΑΣ και επικοινώνησε το πρόγραμμα και τις θέσεις της.\nΣτη συζήτηση που πραγματοποιήθηκε σε κεντρικό κατάστημα, στην αγορά της Σκύρου, συμμετείχαν άντρες και γυναίκες, που αναζητούσαν απαντήσεις σε κρίσιμα ερωτήματα σχετικά με το διακύβευμα των εκλογών της 17ης Ιουνίου. Στη συνάντηση συμμετείχαν εκπρόσωποι της αυτοδιοίκησης, αγρότες, κτηνοτρόφοι, εργαζόμενες και εργαζόμενοι, νέες και νέοι του νησιού, θέτοντας ερωτήματα για την πολιτική πρόταση της Δημοκρατικής Αριστεράς.\nΗ συζήτηση διάρκεσε περισσότερο από 2 ώρες και σίγουρα ήταν μια συνάντηση αρκετά ελπιδοφόρα για την προσπάθεια της ΔΗΜ.ΑΡ. να επικοινωνήσει τον προγραμματικό της λόγο.\nΟ Δημήτρης Αναγνωστάκης πρώην Δήμαρχος Χαλκίδας είναι υποψήφιος βουλευτής της ΔΗ.ΜΑΡ στην Εύβοια.\nΑγίου Πνεύματος το πρώτο μπάνιο του καλοκαιριού\n"Είπαμε, το πρώτο μπάνιο το κάνουμε του Αγίου Πνεύματος" μας έλεγε η γιαγιά μου η Κασσιανή μόλις ζέσταινε ο καιρός και αρχίζαμε τη γκρίνια πότε θα κατέβουμε στη θάλασσα επιτέλους.\nΚι εμείς πια δεν είχαμε άλλο βιολί κάθε μέρα πότε θα έρθει το Αγιο Πνεύμα στο σπίτι μας να πάμε στη θάλασσα κι η γιαγιά μου η Κασσιανή απελπιζότανε που ήμαστε τόσο χαζοί και λέγαμε βλακείες αλλά τι να κάνει; Να μας πνίξει στη μπανιέρα δε γινότανε αλλά τα έβαζε με τη μάνα μου που δεν μας έδινε λέει χριστιανική ανατροφή αλλά μας έκανε όλα τα χατήρια και μας χάλαγε κι αυτή της απαντούσε "τι λέτε μητέρα μικρά παιδιά είναι πού να ξέρουν περί Αγίου Πνεύματος" και δώστου μας χαϊδολογούσε χωρίς να μας εξηγεί περί αυτού του πνεύματος που είχε αγιάσει και ήτανε κάτι σαν περιστέρι αλλά όχι ακριβώς.\nΤέλος πάντων κάθε φορά αυτό το Αγιο Πνεύμα ερχόταν Δευτέρα και δεν είχαμε σχολείο κι εμείς οικογενειακώς κατεβαίναμε στη θάλασσα με το αυτοκίνητο του θείου Μίμη που ήτανε τεράστιο και μας χώραγε όλους. Μπροστά καθότανε σαν το Βούδα η γιαγιά μου η Κασσιανή με μια απαίσια καπελαδούρα ψάθινη και η μάνα μου έκανε νόημα στον πατέρα μου ότι ήτανε σαν τη θεία απ' το Σικάγο και γελάγανε κρυφά.\nΕίχανε μια μανία οι μεγάλοι να τραγουδάνε κάτι σαχλά τραγούδια "άστα τα μαλλάκια σου ανακατωμένα" και τέτοια και η μάνα μου έκανε πρώτη φωνή και όλοι θαυμάζανε κι εμάς μας έπαιρνε ο ύπνος μέσα στο αυτοκίνητο που κατέβαινε τη λεωφόρο Συγγρού για να πάμε στο Φάληρο.\nΟλο στο Φάληρο πηγαίναμε και μας άρεσε πολύ γιατί είχαμε φίλους εκεί πέρα αλλά μία φορά είχαμε πάει και στη Χαλκίδα και κάναμε μπάνιο μπροστά σ' ένα ωραίο κόκκινο σπίτι που το είχε ένα κύριος φίλος του παππού μου που είχε πεθάνει κι αυτός και πολύ μας άρεσε. Οχι που είχε πεθάνει ο κύριος με το κόκκινο σπίτι αλλά η θάλασσα και η Χαλκίδα που είχε και ωραία ψάρια και κάτι ψαράδες βγάζανε και αχιβάδες. Και είχε και τα νερά που πηγαίνανε πέρα - δώθε και μέχρι σήμερα έτσι κάνουνε.\nΕκείνη τη φορά στη Χαλκίδα που πήγαμε μας βάρεσε ο ήλιος στο κεφάλι εμένα και τον αδελφό μου γιατί δεν φοράγαμε με κανένα τρόπο τα καπέλα μας και κυνηγιόμαστε στην παραλία σαν τα τρελλά κι όλο ρίχναμε άμμο πάνω στη γιαγιά μου την Κασσιανή που έκανε, λέει, αμμόλουτρο και είχε χωθεί μέσα στην άμμο και ήτανε μόνο το κεφάλι της έξω με την καπελαδούρα και το είχαμε βρει παιχνίδι να της ρίχνουμε άμμο αποπάνω. Αλλά κάναμε και κάστρα πάνω στην άμμο και είχαμε καινούργια κουβαδάκια και φτυαράκια κόκκινα εγώ κίτρινα ο αδελφός μου και κάθε χρόνο παίρναμε καινούργια κόκκινα και κίτρινα.\nΗ μάνα μου που ήτανε πολύ άσπρη πασαλειβότανε με Νιβέα και ο πατέρας μου της έβαζε στην πλάτη και μια φορά της έδωσε κι ένα φιλί και εμείς καθόμαστε σαν τους χαζούς να τους κοιτάμε.\nΚι εμείς ήμασταν πολύ άσπροι αλλά επειδή σιχαινόμαστε τις Νιβέες και τα φιλιά μόλις κατεβαίναμε από τ' αυτοκίνητο τρέχαμε σαν τα παλαβά πέρα δώσε και πετάγαμε τα ρούχα μας στην άμμο. "Σταθείτε βρε μην ξεβρακωνόσαστε, βάλτε τα μπανιερά σας σωστά" φώναζε η γιαγιά μου η Κασσιανή και ο θείος Μίμης με τον πατέρα μου κατεβάζανε μισή ώρα από τ' αυτοκίνητο όλο το νοικοκυριό της γιαγιάς μου της Κασσιανής που το παίρναμε μαζί μας κάτι πολυθρόνες πάνινες, ένα ξύλινο τραπέζι, μια μεγάλη ομπρέλλα και μία μικρή, φαγιά, πετσέτες, κουλούρες, βατραχοπέδιλα, κουβαδάκια, απόχες, το καλάμι του ψαρέματος του θείου Μίμη, το κουτί με τα φάρμακα για τις τσούχτρες και τις μέλισσες, το τρανζίστορ και το φουσκωτό στρώμα που μας είχε φέρει δώρο η θεία Ελένη. Και μετά κατέβαζαν τα ποδήλατά μας γιατί δεν πηγαίναμε πουθενά χωρίς αυτά αλλά ποτέ δεν κάναμε γιατί η θάλασσα είναι πιο μαγική απ' το ποδήλατο που κάνεις και στο σπίτι σου.\nΕμάς όμως καθόλου δεν μας ένοιζε τι κουβαλάγανε αυτοί με το νοικοκυριό της γιαγιάς μου της Κασσιανής. Μόλις βλέπαμε τη θάλασσα έτσι γαλάζια και λαμπερή μας έπιανε κάτι σαν τρέλλα και θέλαμε αν γινότανε να πέσουμε μέσα με τα ρούχα αλλά που να πέσουμε με τους δυο κέρβερους τη γιαγιά μου την Κασσιανή και τη μάνα μου που μας προσέχανε πώς και τι. Είναι το πρώτο μπάνιο πρέπει να προσέχετε φώναζε η γιαγιά μου η Κασσιανή και μεις λέγαμε από μέσα μας "άντε να χωθείς εσύ στην άμμο να τελειώνουμε" και δεν προσέχαμε καθόλου ποτέ.\nΑλλά πού να προσέχεις άμα η θάλασσα κάθεται εκεί πέρα και σου γελάει. Εχεις μυαλό να προσέχεις;\nΚαι τώρα που μεγαλώσαμε μυαλό δε βάλαμε. Μόλις βλέπουμε θάλασσα θέλουμε να πέσουμε μέσα με τέτοιο ωραίο καιρό.\nΑναρτήθηκε από Trelameni Gata 1 σχόλιο:\nΕξω από τα κοινοτικά προγράμματα η Στερεά Ελλάδα -...\nNew York Times : Ετσι λεηλατούν την Ελλάδα οι τρόι...\nΣτο Εργατικό Κέντρο Χαλκίδας σήμερα ο Αναγνωστάκης...


Συνολική μελέτη για τον Μεσσηνιακό Κόλπο - ΕΛΕΥΘΕΡΙΑ Online\nΤετάρτη, 08 Δεκεμβρίου 2021 18:40\nΣυνολική μελέτη για τον Μεσσηνιακό Κόλπο\nΤου Γιάννη Σινάπη\nΤις προηγούμενες μέρες παραλιακά τμήματα και λιμενικές εγκαταστάσεις της Μεσσηνίας δοκιμάστηκαν σκληρά από έντονα καιρικά φαινόμενα. Προκλήθηκαν ζημιές, καταστροφές και επικίνδυνες καταστάσεις σε Κυπαρισσία, Μάραθο, Πύλο, Μεθώνη, Καλαμάτα και Ακρογιάλι Αβίας.\nΟλα αυτά στέλνουν το μήνυμα ότι τα αντιδιαβρωτικά και τα έργα προστασίας παραλιακών περιοχών και λιμενικών υποδομών πρέπει να είναι πρώτης προτεραιότητας. Και παλιότερα συνέβαιναν τέτοια φαινόμενα, αλλά τώρα με την κλιματική κρίση είναι πιο συχνά και πιο καταστροφικά. Η θάλασσα ανεβαίνει και απειλεί τη στεριά, καταστρέφει περιουσίες ανθρώπων και δημόσιες υποδομές, και εγκυμονεί κινδύνους για την ανθρώπινη ζωή.\nΗ παγκόσμια κοινότητα, η πολιτική και η επιστημονική, οφείλουν να αλλάξουν πολιτικές και να πάρουν γενναίες αποφάσεις.\nΣε εθνικό και τοπικό επίπεδο, κυβέρνηση, πολιτικά κόμματα και αυτοδιοίκηση οφείλουν να δώσουν έμφαση σε μελέτες και έργα προστασίας από τα έντονα φαινόμενα. Οχι μεμονωμένα, αποσπασματικά, αλλά συνολικά με σχέδιο και πρόγραμμα, αξιοποιώντας τη γνώση, τα ερευνητικά πανεπιστημιακά ιδρύματα.\nΘα το τονίσω ξανά: Απαιτείται συνολική έρευνα και μελέτη για όλο τον Μεσσηνιακό Κόλπο. Μπορεί η παρέμβαση στο Ακρογιάλι να αποδείχθηκε ανεπαρκής και να χρειάζεται ενίσχυση, όμως επιπλέον μετέφερε πιο δίπλα το πρόβλημα: σε περιοχές που δεν έγινε ποδάρι, μπλοκ με βράχους, όπως διαμαρτυρήθηκαν κάτοικοι. Το ίδιο και στη Μικρή Μαντίνεια, το πρόβλημα μετακινήθηκε πιο βόρεια, προς το “Messinian Bay”.\nΕπειδή πλέον πρέπει να προστατευτεί και η παραλία της Καλαμάτας, η εκπόνηση συνολικής μελέτης για τον Μεσσηνιακό Κόλπο είναι επιτακτική.\nΝα υπενθυμίσουμε ότι, στην ανατολική πλευρά, σε εξέλιξη βρίσκεται έργο αντιδιαβρωτικής προστασίας στον Αγιο Ανδρέα, ενώ σχεδιάζεται ανάλογη παρέμβαση και στο Πεταλίδι. Χωρίς συνολική μελέτη το πρόβλημα κάθε φορά θα μεταφέρεται πιο δίπλα.\nΣτα ανοιχτά της Μεσσηνίας η Πολιτεία πρέπει να βρει τρόπο να προστατεύσει τη Μεθώνη. Πριν από χρόνια είχε γίνει μελέτη για έργο, που απορρίφθηκε από την Αρχαιολογική Υπηρεσία. Χρειάζεται έργο για την προστασία του οικισμού και του εντυπωσιακού Κάστρου.\nΚαι στην Πύλο, η μελέτη που εκπονείται πρέπει να δει την προστασία και την προοπτική της πόλης και όλου του όρμου του Ναβαρίνου.\nΤελευταία τροποποίηση στις Τετάρτη, 08 Δεκεμβρίου 2021 18:18\nΔημοτικό Συμβούλιο Καλαμάτας: Σε επόμενη συνεδρίαση απόφαση για χρήση βόρειου πεζοδρομίου Ναυαρίνου\nΑνησυχία για τιμή και παραγωγή ελαιολάδου λόγω έλλειψης εργατών και αύξησης λιπασμάτων\nΕκβάθυνση και μεγάλες παρεμβάσεις στο Νέδοντα - Τι προβλέπει η μελέτη για το αντιπλημμυρικό\nΜεσσηνία: Έκλεψαν παγωτά, σοκοφρέτες και αναψυκτικά από καφενείο στο Αριστοδήμειο!\nΓ. Στύλιος: Πρόκληση για τον αγροτικό τομέα η μετάβαση στην ευφυή γεωργία\nΠερισσότερα σε αυτή την κατηγορία: « Τα αντιδιαβρωτικά έργα και η ορθή εφαρμογή τους Αστέρης: Ενα αγόρι που του έμελλε να… μην υπάρχει! »\nΔιακοπή ρεύματος στην περιοχή της Πύλου


5 Top προορισμοί για διακοπές χωρίς πλοίο! - Love-Greece.com\nΑρχική Καλοκαιρινοί Προορισμοί 5 Top προορισμοί για διακοπές χωρίς πλοίο!\nΤο καλοκαίρι έχει, σχεδόν, φτάσει και λογικά, θα έχεις, ήδη, αρχίσει να σκέφτεσαι πού θα πας διακοπές. Ωστόσο, οι περισσότεροι από εμάς με το που ακούμε τη φράση “καλοκαιρινές διακοπές”, μας έρχεται στο μυαλό, αμέσως το πλοίο ως μέσο μεταφοράς. Το Love-Greece, όμως, έψαξε και σου ετοίμασε μια λίστα με τους 5 Top προορισμούς για διακοπές χωρίς πλοίο!\nΠού μπορείς να ταξιδέψεις χωρίς πλοίο;\nΕάν δεν έχεις πάει, ήρθε η στιγμή να επισκεφθείς τη μαγευτική Λακωνία, με τα πανέμορφα τοπία. Μπορείς να πας όλο το χρόνο, αλλά ειδικότερα, το καλοκαίρι θα απολαύσεις τα γαλάζια νερά του τόπου και τις ωραίες παραλίες. Μερικές από αυτές είναι η παραλία στο Λιμένη της Αρεόπολης, στη Στούπα, στη Μεγάλη Άμμο, στη Λακωνική Μάνη, στη Γλυφάδα, στη Καλογριά κ.α.\nΤο συγκεκριμένο μέρος της Ελλάδας μπορείς να το επισκεφθείς είτε είσαι λάτρης της θάλασσας, είτε του βουνού, καθώς συνδυάζει και τα δύο. Για μπάνιο, μπορείς να επισκεφθείς την παραλία της Ψάνης, αλλά και του Γρίμποβου. Ωστόσο, αυτές οι δύο παραλίες δεν είναι και τόσο ήσυχες. Εάν θέλεις να χαλαρώσεις σε κάποια ήρεμη θάλασσα, θα σου πρότεινα το Σκάλωμα και το Μοναστηράκι, όπου φημίζονται για τα βαθιά πεντακάθαρα νερά τους.\nΤο συγκεκριμένο μέρος, θυμίζει πολύ νησί της Ελλάδας, αλλά δεν είναι. Συνεπώς, εάν θέλεις να ξεφύγεις από την πόλη και να νιώθεις ότι είσαι σε νησί, το Γαλαξίδι είναι μια πολύ καλή επιλογή. Θα σου πρότεινα, επίσης, να επισκεφθείς τις παραλίες των Αγίων Πάντων, του Προφήτη Ηλία και της Αμμούδας.\nΔες επίσης: 4 Προορισμοί για καλοκαιρινές διακοπές χωρίς πλοίο!\nΠρόκειται για έναν αγαπημένο προορισμό στην Πελοπόννησο με μαγικά νερά. Εκεί θα βρεις παραλίες για όλα τα γούστα. Παραλίες με λεπτά βότσαλα,με χοντρά, με χρυσή άμμο και με κρυστάλλινα πεντακάθαρα νερά. Θα σου πρότεινα να επισκεφθείς την παραλία Ατσίγγανος και του Αγίου Ανδρέα, ενώ μην ξεχάσεις να πας στην περιοχή Παράλιο Άστρος.\nΔες επίσης: 5 Παραθαλάσσια μέρη στην Πελοπόννησο που θα λατρέψεις!\n5. Αμμόλοφοι Καβάλας\nΔες επίσης: 4 Μικρά νησιά για μοναδικές διακοπές!\nΒρίσκεται 14 χλμ. δυτικά από την Καβάλα. Πρόκειται για ένα μέρος, που πραγματικά αξίζει να επισκεφθείς. Εκεί θα βρεις λευκή άμμο με καθαρά νερά, για να απολαύσεις το μπάνιο σου. Μην περιμένεις να βρεις ένα ήσυχο μέρος, καθώς δέχεται καθημερινά πολύ κόσμο από την Ανατολική Μακεδονία.\ntzinav - 2021-06-17 0\nΑν είσαι κάτοικος Θεσσαλονίκης τότε σίγουρα κάποια στιγμή στη ζωή σου θα έχεις ζηλέψει τους Αθηναίους που μπορούν σε λίγη ώρα να βρίσκονται σε...


ΣΤΑΥΡΟΣ ΚΑΡΑΪΝΔΡΟΣ: Τι ακριβώς θέλουμε να φτιάξουμε στην Εθνική; | SportDay.gr\n13 Οκτωβρίου 2021 10:45\nΤαλέντο στην Εθνική ομάδα υπάρχει, το καλούπι λείπει\nΤο πρόβλημα της Εθνικής ομάδας είναι ότι δεν έχουμε καταλάβει... ποιο είναι το πρόβλημα της Εθνικής ομάδας και τι θέλουμε από αυτή. Κόσμος και δημοσιογράφοι.\nΑν το πρόβλημα της Εθνικής ήταν το ένα χαμένο ημίχρονο με τους Σουηδούς που πέταξε στα σκουπίδια το πρώτο κι έφερε την οδυνηρή ήττα το βράδυ της Τρίτης, οκ. Ανάλυση, σχόλιο, προχωράμε για το επόμενο. Μόνο που το πρόβλημα δεν είναι αυτό και γενικότερα δεν είναι αγωνιστικό.\nΤο αν έχει ταλέντο το αντιπροσωπευτικό μας συγκρότημα, αυτή η συγκεκριμένη φουρνιά που καλείται να σηκώσει το βάρος των αποτυχιών από το 2014 και μετά, έχει φανεί. Έστω αποσπασματικά. Με Ισπανία εκτός, το πρώτο ημίχρονο με τους Σουηδούς, το πρώτο με τη Γεωργία το περασμένο Σάββατο, πολλά τέτοια μπορούμε να αραδιάσουμε. Τα μαζεύεις, τα συγκεντρώνεις και κάνεις ομάδα με διάρκεια που θα τη στηρίξεις και θα θέσεις στόχους για το μέλλον. Βήμα-βήμα.\nΑλήθεια, όμως, ας κοιταχτούμε όλοι στον καθρέπτη και ας αναρωτηθούμε αν έχουμε καταλάβει ακριβώς πού πάσχει η ελληνική ομάδα, ως καθρέπτης του ελληνικού ποδοσφαίρου γενικότερα και τα τελευταία 7 χρόνια, από εκείνο το Μουντιάλ της Βραζιλίας, έχει αρχίσει ένας κατήφορος κυρίως σε ό,τι αφορά το κύρος και τις προσδοκίες. Γιατί αν το δούμε συνολικά, ειδικά την τελευταία διετία, δεν έχει έρθει η καταστροφή, αλλά δεν έχει έρθει, γενικώς, τίποτα που να ανάψει τη φλόγα της προσμονής. Κι εδώ ακριβώς είναι το στοίχημα.\nΟ φαν'τ Σχιπ ανέλαβε τον πάγκο της Εθνικής ομάδας για να φτιάξει εκείνη που πίστευε ότι μπορεί να παίξει το (ολοκληρωτικό, sic) ποδόσφαιρο που είχε στο μυαλό του. Άνοιξε τις πόρτες σε ποδοσφαιριστές που το κοινό γνώρισε μέσω της Εθνικής, ανάθεμα αν ήξερε πού παίζουν. Άνοιξε γενικά τον ορίζοντα θέτοντας στόχους που ίσως να μην κατάλαβε και ο ίδιος αν ταιριάζουν με τα "θέλω" των επικεφαλής. Άλλο το να φτιάξω ομάδα (για το μέλλον) κι άλλο το να φτιάξω ομάδα που θα επιστρέψει σε τελικές φάσεις μεγάλων διοργανώσεων. Επιχείρησε και τα δύο, αλλά τα άφησε στη μέση. Ο συνδυασμός απέτυχε.\nΤο κρίμα είναι ότι η Εθνική έχει ταλέντο. Αλλά είναι σαν το μικρό παιδί που τρέχει στο σαλόνι και δεν μπορεί να σταθεί ούτε λεπτό ήρεμο. Ταλέντο υπάρχει, το καλούπι λείπει για να γίνουμε ομάδα. Υπό τη συγκεκριμένη έννοια του όρου. Ομάδα που θα παίξει όπως με τη Σουηδία στο πρώτο ημίχρονο και θα πάρει κάτι από αυτό. Ομάδα που αν στραβώσει το παιχνίδι, όπως με τη Σουηδία στο δεύτερο ημίχρονο, θα βρεθεί κάποιος να αναλύσει τα αίτια του κακού. Το να βλέπεις τον Μαυροπάνο να κλαίει μετά το ματς είναι απόδειξη συναισθήματος. Κάτι υπάρχει σε αυτή την ομάδα. Ποιος, όμως, θα χτυπήσει την πλάτη στον Μαυροπάνο και θα τον σπρώξει για τη συνέχεια γεμίζοντάς τον αυτοπεποίθηση;\nΤο πρόβλημα δεν είναι η απουσία των Μανωλά-Παπασταθόπουλου. Τούτο μόνο οπαδική χροιά δίνει στο θέμα και τίποτε άλλο. Το πρόβλημα δεν είναι ούτε ο φαν' τ Σχιπ από τη στιγμή που ακόμα και τώρα, τόσο καιρό μετά, δεν έχει απαντηθεί ξεκάθαρα το ερώτημα "γιατί τον προσέλαβες"; Το πρόβλημα είναι ότι η Εθνική στη μετά-Ρεχάγκελ και μετά-Σάντος εποχή έπαψε να είναι η ομάδα που θα προσδιορίσει το ελληνικό ποδόσφαιρο. Έγινε η ομάδα που "απορροφήθηκε" από τις παθογένειες του ελληνικού ποδοσφαίρου. Εδώ καλά-καλά δεν μπορούν να απαντήσουν οι επικεφαλής του ελληνικού ποδοσφαίρου το ερώτημα "τι θέλουν" και θα το κάνουμε εμείς που φτάσαμε να ζούμε με τις αναμνήσεις των επιτυχιών των προηγούμενων ετών λες και βλέπουμε, νοσταλγικά, ελληνική ταινία του Αλέκου Σακελλάριου;\nΤα ίδια θα λέμε και θα γράφουμε και του χρόνου και του παραχρόνου αν δεν αλλάξει η γενικότερη νοοτροπία ως προς την αντιμετώπιση της Εθνικής. Αν δεν προσδιοριστεί η αφετηρία, η διαδρομή και το τέλος αυτής. Μέχρι τώρα έχουμε χορτάσει από αφετηρίες, αλλά τα κάνουμε μούσκεμα στη μέση του δρόμου. Κάποια στιγμή πρέπει να έρθει ο κατάλληλος οδηγός. Το όχημα το βάζουμε εμείς.


Κωδικός Περιοχής Barolong (Ngwaketse)\nΠόλη ή Περιοχή: Barolong (Ngwaketse)\nΟ κωδικός περιοχής για την Barolong (Ngwaketse) είναι 54. Για τον πλασματικό αριθμό τηλεφώνου 1104276 και τον κωδικό περιοχής 54 ο αριθμός που θα καλέσετε είναι ο 54 1104276. Και το Barolong (Ngwaketse) βρίσκεται στη Μποτσουάνα.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 1104276, τον κωδικό περιοχής 54 (Barolong (Ngwaketse)) και τον Κωδικός κλήσης χώρας 00267 ο αριθμός που θα καλέσετε είναι ο 00267 54 1104276. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 54- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +267 (00267) ή κωδικός περιοχής 54 (Barolong (Ngwaketse)).\nΑν βρίσκεστε εκτός της Μποτσουάνα και θέλετε να καλέσετε ένα άτομο στο Barolong (Ngwaketse), εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Μποτσουάνα είναι το +267 (00267), οπότε αν βρίσκεστε στην Ελλάδα και θέλετε να καλέσετε ένα άτομο στο Barolong (Ngwaketse), θα πρέπει να προσθέσετε στον αριθμό τηλεφώνου του εν λόγω ατόμου το +267 54 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 1104276, τον κωδικό περιοχής 54 (Barolong (Ngwaketse)) και τον Κωδικός κλήσης χώρας 00267 ο αριθμός που θα καλέσετε είναι ο 00267 54 1104276.


Η ζωγράφος Ντανιέλα Κόστοβα στο κτήριο Ringturm στην Βιέννη - ΠΟΛΙΤΙΣΜΟΣ\nΣτις αρχές του καλοκαιριού στην πρόσοψη του εμβληματικού ουρανοξύστη Ringturm, δίπλα στον παραπόταμο του Δούναβη που διασχίζει την Βιέννη, απλώθηκε μια γιγαντιαία φωτογραφία ενός μωρού αστροναύτη στο σκάφανδρο του οποίου στέκεται ένα περιστέρι με ανοιχτά φτερά. Η φωτογράφος είναι η Βουλγάρα Ντανιέλα Κόστοβα η οποία ζει εδώ και 18 χρόνια στην Νέα Υόρκη. Η Ντανιέλα είναι ζωγράφος, ασχολείται όμως και με βίντεο, περφόρμανς, φωτογραφία και εγκαταστάσεις.\nΤο Ringturm είναι κτήριο με γραφεία που έχει ύψος 73 μ. και είναι το δεύτερο ψηλότερο κτήριο, μετά τον «Άγιο Στέφανο», στην κυκλική οδό «Ρινγκστράσε», κατασκευασμένη εκεί όπου ήταν τα τείχη της πόλης. Ο ουρανοξύστης χτίστηκε το 1955 στην θέση ενός κτηρίου βομβαρδισμένου κατά τον Β΄ Παγκόσμιο Πόλεμο και συμβολίζει την αναγέννηση της μεταπολεμικής Βιέννης. Σήμερα στεγάζει μια από τις μεγαλύτερες ευρωπαϊκές ασφαλιστικές εταιρίες και στο ισόγειο βρίσκεται η διάσημη γκαλερί Architektur im Ringturm. Από το 2006 ο ουρανοξύστης κάθε καλοκαίρι φιλοξενεί στην πρόσοψή του επί τρεις μήνες μια γιγαντιαία αφίσα με εμβαδό 4 000 τετραγωνικά μέτρα.\nΤο έργο της Ντανιέλα είναι ρετρό-ουτοπικό, λέγεται «Όνειρα για το μέλλον» και φέρει διάφορα μηνύματα. Το μωρό αστροναύτης εκφράζει την ανθρώπινη ανάγκη για πρωτοπορία και περιπέτεια ενώ το πουλί αναπαριστά το όνειρο του ανθρώπου να πετάξει. Ο κόσμος χωρά σ’ ένα μικρό παιδικό παιχνίδι που γυρίζει μόνο αν τα κομμάτια του είναι συγχρονισμένα.\n«Το παιχνίδι αυτό αναπαριστά τον κόσμο, λέει η φωτογράφος. Τα κομμάτια του είναι οι πλανήτες, ο αστροναύτης και ο πύραυλος, που πρέπει να βρίσκονται σε αρμονία. Η ισορροπία είναι το βασικότερο στοιχείο στην φύση και στην σχέση του ανθρώπου με το περιβάλλον του. Οι διαστάσεις και οι αναλογίες επίσης έχουν σημασία. Στο έργο μου, ας πούμε, το παιδί είναι τεράστιο σε σχέση με το παιχνίδι. Ο στόχος μου ήταν να δώσω μια διαφορετική προοπτική και να τονίσω πως όλα εξαρτώνται από την οπτική γωνία και την θέση του παρατηρητή. Το μωρό είναι σύμβολο ελπίδας αλλά επίσης δείχνει απειλητικό γιατί οι άνθρωποι νομίζουν πως είναι μεγαλύτεροι από τον κόσμο ενώ είμαστε τόσο μικροί όσον αφορά την ανάπτυξή μας σαν είδος».\nΗ μορφή του μωρού γεννά τρυφερά αισθήματα στους θεατές αλλά ταυτόχρονα τους αφυπνίζει για τα παγκόσμια προβλήματα τα οποία μας περιτριγυρίζουν ανεξάρτητα από το σημείο του πλανήτη στο οποίο ζούμε.\n«Πρόκειται για ένα συμπυκνωμένο μοντέλο του μέλλοντος, λέει η καλλιτέχνης. Η προοπτική για τα παιδιά μας, το διάστημα σαν σημείο συνάντησης διαφόρων κρατών και μια ιδιάζουσα έκκληση για ανεκτικότητα. Οι μεγάλοι δίνουμε ένα δάνειο στα παιδιά μας αλλά εκείνα έχουν την δύναμη να εμπνέουν και να δημιουργούν προϋποθέσεις για αλλαγή. Το είδαμε πρόσφατα όταν παιδιά από όλο τον κόσμο βγήκαν στο δρόμο σε μια διαμαρτυρία που σκοπό είχε να κάνει τους πολιτικούς να δώσουν προσοχή στο πρόβλημα με το φαινόμενο του θερμοκηπίου. Τα παιδιά είναι αυτά που πρέπει να υψώσουν την φωνή τους γιατί εκείνα είναι οι άνθρωποι που θα ζήσουν με τις επιπτώσεις όσων συμβαίνουν σήμερα».\nΗ Ντανιέλα συνεργάζεται με καλλιτέχνες που ασχολούνται με διάφορες τέχνες και ο «διάλογός» τους είναι πολύ ενδιαφέρων για το κοινό.\n«Στην Αμερική μπορείς να συναντήσεις ένα συνονθύλευμα από κοινότητες, γλώσσες και συμπεριφορές, λέει εκείνη. Τον τελευταίο καιρό το βασικό θέμα που με απασχολεί είναι τα στοιχεία της φύσης και οι αντιδράσεις των ανθρώπων σε περιπτώσεις καταστροφών. Μαζεύω φωτογραφίες από πλημμύρες και ανεμοστρόβιλους από όλο τον κόσμο και συνειδητοποιώ ότι ανοίγουν τα μάτια μας για κάποια αόρατα με μια πρώτη ματιά φαινόμενα.Υπάρχουν και ανεμοστρόβιλοι που είναι προϊόν ανθρώπινης δραστηριότητας. Όταν ένα σπίτι είναι απογυμνωμένο από στέγη και τοίχους σε μια αναπάντεχη στιγμή όλα ανατοποθετούνται. Άνθρωποι μαθημένοι να ζουν με ανέσεις ξαφνικά χάνουν την ισορροπία τους και από μέσα τους βγαίνει ένας άλλος εαυτός».\nΗ ζωγράφος έχει απεικονίσει τον κόσμο που διαλύεται γύρω μας στο τελευταίο της έργο που ονομάζεται «Ο πιο ψηλός κόσμος». Στο επίκεντρο βρίσκεται ένας αυθάδης καουμπόη που κάθεται σε μια κόκκινη πολυθρόνα με κουτάκι αναψυκτικό ή μπύρα στο χέρι την στιγμή που γύρω του όλα καταρρέουν.\nΤην ίδια περίοδο που στην πρόσοψη του κτηρίου Ringturm κρεμόταν το τεράστιο έργο της Ντανιέλα Κόστοβα στην γκαλερί Architektur im Ringturm οι κάτοικοι και οι επισκέπτες της πόλης μπορούσαν να δουν την έκθεση «Στέφκα Γκεοργκίεβα 1923-2004 – Μια αρχιτέκτων στο σύστημα του κρατικού σχεδιασμού της Βουλγαρίας». Πρόκειται για την πρώτη διεθνή έκθεση αφιερωμένη σε συγκεκριμένο βούλγαρο αρχιτέκτονα και μάλιστα γυναίκα. Δεν φτάνει αυτό αλλά και από την περίοδο του σοσιαλισμού και πιο συγκεκριμένα από το ρεύμα που ονομάζεται Σοσιαλιστικός Μπρουταλισμός. Η Στέφκα Γκεοργκίεβα έχει σχεδιάσει κάποια από τα πιο εντυπωσιακά κτήρια στην Βουλγαρία του δεύτερου μισού του 20ού αιώνα.Επιμελήτρια της έκθεσης ήταν η Ανέτα Μπουλάντ-Κάμενοβα η οποία ζει και εργάζεται εδώ και πολλά χρόνια στην Βιέννη.\nΦωτογραφίες της Στέφκα Γκεοργκίεβα


Γλυκά Νερά:Ο πιλότος θέλει το παιδί του να μεγαλώσει και με τις δύο οικογένειες - Ελλάδα - Νέα Κρήτη\nΤώρα διαβάζετε: Γλυκά Νερά:Ο πιλότος θέλει το παιδί του να μεγαλώσει και με τις δύο οικογένειες\nΟ 32χρονος πιλότος ζητάει τώρα να μεγαλώσει και με τις δυο οικογένειες και να μην πάει σε ίδρυμα\nO Μπάμπης Αναγνωστόπουλος, ο οποίος κρατείται στον 7ο όροφο της ΓΑΔΑ, στη γυναικεία πτέρυγα, μετά την ομολογία του ότι ο ίδιος σκότωσε την σύζυγο του, Κάρολαϊν, μέσα στο σπίτι τους στα Γλυκά Νερά, τα ξημερώματα της 11ης Μαΐου, δείχνει να ανησυχεί για την – μόλις ενός έτους -κόρη του, Λυδία, σχετικά με το πού και πώς θα μεγαλώσει το παιδί.\nΤην ίδια ώρα, συγκλονίζουν τα ευρήματα από το κινητό του, καθώς αποκαλύφθηκαν τα ψέματα που έλεγε στις καταθέσεις του στην ΕΛ.ΑΣ., αλλά και από την ιατροδικαστική έκθεση, που έδειξε ότι η Καρολάιν υπέφερε στα χέρια του.\nΠιο αναλυτικά, ο 32χρονος πιλότος, που διώκεται για δύο κακουργήματα, πήρε προθεσμία για να απολογηθεί την Τρίτη και παραμένει κρατούμενος στη ΓΑΔΑ. Σύμφωνα με πληροφορίες, κρατείται μόνος σε κελί στον 7ο όροφο και βρίσκεται σε άσχημη ψυχολογική κατάσταση.\nΕπίσης, ένα ακόμη στοιχείο που προέκυψε από την ανάκριση του Μπάμπη Αναγνωστόπουλου, είναι η προσπάθειά του να αναδείξει την εκδοχή της ληστείας. Για να γίνει πιστευτός είχε πάρει τα κοσμήματα της Καρολάιν και τα τοποθέτησε μέσα στο ντεπόζιτο βενζίνης της μοτοσυκλέτας του. Τα ανέσυρε, μέρες αργότερα, με γάντζο και τα πέταξε σε κάδο απορριμμάτων.Η εικόνα του ίδιου με την μικρή Λυδία στον καναπέ του καθιστικού στις 12:26 της 11ης Μαΐου, είχε, επίσης, αποτυπωθεί από την Καρολάιν, μέσω της εφαρμογή του κινητούς της που ήταν συνδεδεμένη η κάμερα του χώρου. Ήταν το χρονικό διάστημα της διαμάχης με τον σύζυγό της και ανταλλαγής σχετικών μηνυμάτων.\nΣύμφωνα με τα dikaiologitika, για τη σχέση της κόρης της με τον πιλότο και για την τελευταία φορά που επικοινώνησε με την Καρολάιν κατέθεσε η μητέρα της άτυχης κοπέλας: «Είμαι η μαμά της Καρολάιν που σκοτώθηκε πριν λίγες ημέρες μέσα στο σπίτι στα γλυκά νερά. Ακόμη δεν μπορώ να πιστέψω αυτό που έχει γίνει. Η Καρολάιν ήταν πολύ καλό παιδί, άριστη μαθήτρια και συμμετείχε σε όλες τις δραστηριότητες. Ήταν σημαιοφόρος πήγαινε στους προσκόπους έκανε καταδύσεις θέατρο κι άλλες δραστηριότητες. Με τον Μπάμπη γνωρίστηκαν στην Αλόννησο όταν ήταν 16 χρονών περίπου. Είχαν γνωριστεί σε κοινή παρέα. Εμείς ξέραμε για την σχέση τους και αν και η Καρολάιν ήταν λίγο μικρή σε ηλικία βλέπαμε ότι είναι αγαπημένοι και στηρίξαμε τα παιδιά. Πριν 11 μήνες γέννησε ένα κοριτσάκι τη Λύδια.


Κατερίνα Ι. Παπαδημητρίου | Ενύπνια Ψιχίων\nCategory Archives: Κατερίνα Ι. Παπαδημητρίου\nΚατερίνα Ι. Παπαδημητρίου, Το ελληνικό διήγημα του 20ού αιώνα, Προσεγγίσεις, Έξι διηγήματα ασκούν κριτική σε διηγηματογράφους της γενιάς του ’30\nΤι σημαίνει γίνεσαι γυναίκα;\nH εξέλιξη της θεωρίας οδήγησε στην υπόθεση ότι η διάκριση μεταξύ του βιολογικού και του κοινωνικού φύλου δεν είναι πλέον λειτουργική, αφού οι διαφορές που αποτυπώνονται στα σώματα,«είναι κοινωνικά ανόητες μέχρις ότου οι κοινωνικές πρακτικές τις μετατρέψουν σε κοινωνική πραγματικότητα» (Connell, 2006). Ωστόσο, η σεξουαλική διαφορά «άνδρα» – «γυναίκας» είναι απλώς δύο αντικειμενικές θέσεις που οι άνθρωποι ερμηνεύουν μέσω μιας επαναλαμβανόμενης ερμηνείας περί κοινωνικής κατασκευής ή πρόκειται πραγματικά για μια σεξουαλική διαφορά κατά τη λακανική έννοια.\nΠροσεγγίζοντας τη δεκαετία του ’80 γίνεται αντιληπτό ότι η έμφυλη κριτική του δεύτερου κύματος, εμφανώς εστιασμένη στη διαφορά που οδηγεί στη δημιουργία των ταυτοτήτων, δεν επαρκεί για να αναλυθούν οι έμφυλες ανισότητες που επικράτησαν στη δυτική σκέψη. Γενικότερα, ο προσδιορισμός της ταυτότητας ως «νοητικής κατασκευής που διαμορφώνεται μέσα από μακρόχρονες και πολύπλοκες ιστορικές, κοινωνικές, πολιτικές και πολιτισμικές διαδικασίες», βρίσκεται σήμερα στο επίκεντρο των διαφόρων θεωρητικών αναζητήσεων που θέτουν ερωτήματα αναφορικά με τη φύση, τη μορφή και τις διαδικασίες διαμόρφωσής της. Παρόλα αυτά, ένα είναι βέβαιο: ότι η ταυτότητα εμπεριέχει την ύπαρξη του Άλλου, δηλαδή τη διαφορετικότητα.\nΌπως τονίζει η Diana Fuss (1989), παρόλο που στη δυτική επιστημονική σκέψη η έννοια της ταυτότητας έχει ταυτιστεί κατά κάποιον τρόπο με την έννοια της ουσίας, ωστόσο αυτές δεν αποτελούν ταυτόσημες έννοιες. Χαρακτηριστικά σημειώνει σε μελέτη του ο Κ. Βρύζας: «Η ταυτότητα είναι μια λέξη αμφίσημη. Από τη μια μεριά, σημαίνει την απόλυτη ομοιότητα ή ισότητα ανάμεσα σε άτομα, ομάδες, απόψεις, πράγματα ή σύμβολα, τα οποία ταυτίζονται το ένα με το άλλο αντίστοιχα. Από την άλλη μεριά, αντίθετα, υποδηλώνει το σύνολο των χαρακτηριστικών που διαφοροποιούν κάποιον ή κάτι από κάτι άλλο. Και ανάμεσα υπάρχει μια αμφιβολία: ταυτότητα σημαίνει αυτό που κάποιος ισχυρίζεται πως είναι. Στην πραγματικότητα όμως, οι ορισμοί των ταυτοτήτων ανήκουν στη δικαιοδοσία εκείνων που ορίζουν, με όλες τις σημασίες της λέξης, δηλαδή σ’ αυτούς που οριοθετούν, διαμορφώνουν και εξουσιάζουν. Και τούτο, γιατί η επαλήθευση των ισχυρισμών για την ταυτότητα εξαρτάται μάλλον από τη δύναμη που έχει ο ισχυριζόμενος να επιβάλλει την άποψή του παρά από το δίκιο του» ( Βρύζας, 1997, σ. 69). Αυτό που προέχει για τους διανοητές της φεμινιστικής θεωρίας είναι όχι να καθοριστεί η ταυτότητα εντός της μεταφυσικής της ουσίας, αλλά να εντοπιστεί και να οριστεί θεωρητικά εντός της ταυτότητας.\nΣτο δίλημμα ταυτότητα ή διαφορά, η μεταδομιστική θεωρία αντιπαραβάλλει την προβληματική της ταυτότητας ως διαφοράς. Η ταυτότητα εμπερικλείει το φα(ντα)σματικό της άλλο, τη μη ταυτότητα που περικλείει ή αποκηρύσσεται, προκειμένου να καταστεί εφικτή η συγκρότηση του εαυτού (Αθανασίου, 2005). Πώς κατασκευάζονται οι ταυτότητες; Είναι η ερμηνευτική γλώσσα που αναλαμβάνει να οργανώσει τα νοήματα και να ερμηνεύσει τις λειτουργίες και, τελικώς, να επιβάλει, μέσω της υπονόμευσης, τις διάφορες κατηγορίες, ή μήπως η γλώσσα που εκλαμβάνει ως θέσφατο ό,τι κληρονόμησε και απλώς το διαπιστώνει; Στην παρούσα φάση, προκύπτει η αντίθεση μεταξύ επιτελεστικής ή διαπιστωτικής γλώσσας. Μια αντίθεση που καταλήγει σε «απορία» (aporia), που θυμίζει το γνωστό ερώτημα περί της γένεσης της κότας ή του αυγού. (Culler, 2000).\nΕπιτελεστική ή διαπιστωτική γλώσσα λοιπόν, και η φεμινιστική κριτική σκέψη προχωρά στη διαπίστωση ότι η πράξη της δήλωσης ή της περιγραφής είναι στην πραγματικότητα επιτελεστική (Culler, 2013). Αυτό που πραγματικά συμβαίνει είναι ότι τελικά η περιγραφή και η ερμηνεία, ακόμα και η συζήτηση που, μέσω της υπονόμευσης της διαπίστωσης, οδηγεί σε μια νέα διαπίστωση.Ομοίως, και η μεταμαρξιστική θεώρηση θεωρεί τον λόγο εργαλείο για τη διαμόρφωση ταυτοτήτων, κοινωνικών στερεοτύπων με πολιτικό αντίκτυπο. Είναι φανερό πως ο Λόγος παραμένει ένα χρήσιμο εργαλείο για τη μετάδοση διαμορφωτικών ιδεών. Κατά τον Horkheimer, η ενότητα της ζωής υπήρξε περισσότερο κοινωνική παρά φυσική, «ο λόγος έχει εκφυλισθεί…» υποστηρίζει, γιατί «ήταν η ιδεολογική προβολή μιας ψευδούς οικουμενικότητας…», που καλλιεργήθηκε μέσω του Εργαλειακού Λόγου.\nΥπό το κράτος παρόμοιων θεωρήσεων και αμφισβητήσεων αναδύεται μια «επιτελεστική Θεωρία του Φύλου και της Σεξουαλικότητας» στο πλαίσιο της φεμινιστικής θεωρίας και των ομοφυλοφιλικών και λεσβιακών σπουδών. Βασική φιγούρα αυτής της θεώρησης είναι η Αμερικανίδα φιλόσοφος Judith Butler, τα βιβλία της οποίας άσκησαν σπουδαία επιρροή στον τομέα των λογοτεχνικών και πολιτισμικών σπουδών (Gender: Ο φεμινισμός και η υπονόμευση της ταυτότητας -1990, Φορείς του Matter -1993, και Excitable Speech: Μια πολιτική της ομιλίας Act -1997). Η υπόθεση της κοινωνικής κατασκευής του φύλου απασχόλησε ιδιαίτερα τη Butler, η οποία υποστήριξε ότι στις ετεροκανονιστικές συμβάσεις, όπου κυριαρχεί ο δυτικός λόγος, τα φύλα «επιβάλλεται» να παραμένουν δύο (Butler, 2009 , σ. 31). Στόχος αυτής της συντηρητικής θέσης, κατά τη Butler, είναι να προκύψει η εναντίωση, υπό τη μορφή κινημάτων, όπως το φεμινιστικό κίνημα, με αίτημα ή να τις εξισώσει με το «άλλο» φύλο ή να τις εντάξει πολιτικά.\nH Butler, μέσω της επιτελεστικής θεωρίας, επιχειρεί να ξεκαθαρίσει ότι τόσο το βιολογικό όσο και το κοινωνικό φύλο, στην πραγματικότητα, δεν υφίστανται παρά μόνο σαν κοινωνικές κατασκευές, οι οποίες μέσω επαναλαμβανόμενων πρακτικών μίμησης δημιουργούν μια «επίφαση μιας ουσίας» (Butler, 2009). Καταλήγει στο συμπέρασμα ότι ο λόγος είναι αυτός που δημιούργησε τη διπολική έννοια του φύλου, και επομένως αμφισβητεί την ύπαρξή της σε προ-λογοθετικό επίπεδο. Υιοθετώντας, κατά μια έννοια, την άποψη του Φουκώ για τη σεξουαλικότητα, αποφασίζει να διαχειριστεί τα ίδια μέσα, να διαχειριστεί τον ίδιο λόγο που καταπίεσε τη σεξουαλικότητα εξ αρχής γενομένης της διπολικότητας. Η παρώδηση της έννοιας της διαφοράς είναι η φεμινιστική πρόταση της Butler, η οποία επιλέγει να αντισταθεί στον δυτικό μύθο της Νεωτερικότητας παροτρύνοντας τις φεμινίστριες να αντιδράσουν απέναντι στην εξουσία του ίδιου του λόγου.Η ίδια χαρακτηριστικά αναφέρει: «Πράγματι, ο κατακερματισμός μέσα στον ίδιο τον φεμινισμό αλλά και η παράδοξη αντιπολίτευση του από “γυναίκες” που ο φεμινισμός ισχυρίζεται ότι αντιπροσωπεύει, συνιστούν τα βασικά θέματα που διαπραγματεύονται το Φύλο, το Γένος, καθώς και τα επιθυμητά όρια της πολιτικής των ταυτοτήτων. Η πρόταση ότι ο φεμινισμός μπορεί να επιδιώξει ευρύτερα την αντιπροσώπευση για ένα αντικείμενο που κατασκευάζεται έχει την ειρωνική συνέπεια ότι οι φεμινιστικοί στόχοι κινδυνεύουν να αποτύχουν αρνούμενοι να λάβουν υπόψη τους συστατικές εξουσίες των δικών τους παραστατικών ισχυρισμών» (Butler, 2009).\nΣυνεπώς, το να γίνεσαι γυναίκα σημαίνει ότι ενδύεσαι έναν ρόλο μέσω επαναλαμβανόμενων πράξεων, οι οποίες εξαρτώνται από κοινωνικές συμβάσεις και συνήθεις πρακτικές και κανονιστικά πρότυπα. Κατά τον ίδιο τρόπο, επιτελεστικά, ορίζεται και η λεσβιακή ή αδερφίστικη ταυτότητα, μέσω της οποίας κληρονομείται, και η ταπείνωση ως επακόλουθο και ως άμυνα στην αντίστοιχη προσφώνηση (Butler, 2009). Το περιθώριο –ό,τι έχει χαρακτηριστεί ως διεστραμμένο ή ανώμαλο– αποτέλεσε την αφόρμηση για την αποδόμηση κοινωνικών συμβάσεων που καθορίζουν τον ρόλο της γυναίκας και για τη δημιουργία των σύγχρονων θεωρητικών κινημάτων, μέρος των οποίων υπήρξε και η φεμινιστική θεωρία. Στόχος όλων των παραπάνω θεωρήσεων υπήρξε η πολιτισμική κατασκευή του κέντρου: της ετερόφυλης φυσιολογικότητας (Culler, 2013 σ.183). […]\nArtwork: Alan Mc Donald\nΚατερίνα Ι. Παπαδημητρίου, Το ελληνικό διήγημα του 20ού αιώνα, Προσεγγίσεις, Έξι διηγήματα ασκούν κριτική σε διηγηματογράφους της γενιάς του ’30, Εκδόσεις Κομνηνός, Αθήνα 2022\n «Εμείς» και οι «άλλοι» αναφορά στις τάσεις και τα σύμβολα, Εθνικό Κέντρο Κοινωνικών Ερευνών, Χρ. Κωνσταντοπούλου – Λ. Μαράτου-Αλιπράντη – Δ. Γερμανός – Θ. Οικονόμου (επιμ.), εκδ. τυπωθήτω Γιώργος Δαρδανός, Αθήνα 2000, σ. 33.\n «Απορία» είναι μια αναποφάσιστη αμφιταλάντευση μεταξύ επιτελεστικής και διαπιστωτικής γλώσσας η οποία καταλήγει σε αδιέξοδο. (Culler, 2000)\n Η ανάγκη κατά τη μαρξιστική και μεταμαρξιστική θεώρηση, βλ. Σχολή της Φραγκφούρτης, στην οποία ανήκει και ο ίδιος ο Horkheimer, της διαδικασίας της εκβιομηχάνισης, στην μετά τον Διαφωτισμό εποχή, είχε ως αποτέλεσμα τον θάνατο της ατομικότητας. Μετά την αποτυχημένη διάσωση του «Εγώ» το σώμα καταλήγει να «μονάχα σε μια αμφίβολη ταυτότητα». (Horkheimer Max, Το τέλος του Λόγου, μετ. Στέφανου Ροζάνη, εκδ. Έρασμος, Αθήνα 2005,σ. 35.)\nPosted by Ιφιγένεια Σιαφάκα - Ifigeneia Siafaka on 14/04/2022 in Κατερίνα Ι. Παπαδημητρίου, Σκέψεις περί Αισθητικής και Λογοτεχνίας


Σαν ταινία της Finos Film η δίκη του Ιβάν (video) – AEK24HOURS\n15/05/2021 08/06/2021 Pezodromiakias\tΑΕΚ, ΠΑΟΚ, Σαββιδης\nΚαλησπέρα ΑΕΚΑΡΕΣ απανταχού της γης. Τι χαμπάρια; Εδώ είμαι και πάλι ένεκα των εξελίξεων. Και πως μπορώ να απουσιάσω όταν γίνονται σημεία και τέρατα. Ομιλώ για την περιβόητη δίκη Σαββίδη που έχει γίνει ταινία της Finos Film. Εξ ου και η φωτογραφία, η οποία ταιριάζει γάντι στην περίπτωση. Σας έχω και βίντεο πιο κάτω για να γελάσει το χειλάκι μας.\nΔιάβασα για έκτη αναβολή στα ΜΜΕ και ξέσπασα στα γέλια. Που να πάρει τώρα το ασθενοφόρο – αεροπλάνο ο Ιβάν ο τρομερός για να έρθει στας Ελλάδας και να μπει σε δικαστική αίθουσα; Ας βρούμε ακόμα έναν λόγο να πάρουμε αναβολή σε ημερομηνία που άκουσον άκουσον δεν ορίστηκε!\nΜια υπόθεση που κρατά από τις 20 Σεπτεμβρίου 2018 όταν ορίστηκε η πρώτη δίκη, η οποία αναβλήθηκε. Στη συνέχεια ορίστηκε για τις 6 Μαρτίου 2019, αλλά και πάλι αναβλήθηκε, ακολούθησε η 16η Ιανουαρίου 2020 αλλά είπαν δεν βαριέσαι. Δεν ρίχνουμε άλλη μια αναβολή… Έτσι κι έγινε. Και οι τρεις αναβολές προέκυψαν λόγω παρέλευσης ωραρίου μιας και η υπόθεση ήταν τελευταία στο σχετικό πινάκιο.\nΣτην 4η αναβολή τα «τσακάλια» του Ιβάν ντε του τρομερού σκαρφίστηκαν κάτι άλλο. 16 Ιανουαρίου 2020 και οι δικηγόροι των κατηγορούμενων (δηλαδή ο Ιβάν, 6 άτομα της προσωπικής του φρουράς και ο Λούμπος Μίχελ) δήλωσαν κώλυμα. Άρα πήγαμε για 5η αναβολή, η οποία ήταν να γίνει στις 16 Οκτωβρίου 2020, αλλά δεν έγινε ποτέ. Αυτό γιατί ο δικηγόρος ο οποίος εκπροσωπεί κατηγορούμενο της προσωπικής φρουράς του Ιβάν Σαββίδη επικαλέστηκε λόγους υγείας και το αίτημα έγινε πάλι δεκτό. Σύμφωνα με το αίτημα αναβολής, ο συγκεκριμένος συνήγορος ήταν εμπύρετος και πρόκειται να υποβληθεί σε τεστ για κορωνοϊό. Επίσης, από την δικαστική αίθουσα απουσίαζαν βασικοί μάρτυρες της υπόθεσης, όπως αστυνομικοί που σύμφωνα με παράγοντες της δίκης βρισκόντουσαν σε εκπαίδευση και δεν κατέστη εφικτό να δώσουν το παρών αλλά και ο διαιτητής εκείνης της αναμέτρησης Γιώργος Κομίνης κ.ά.\nΜε αυτά και με εκείνα φτάσαμε στο σήμερα. 14 Μαΐου 2021. Και λες δεν μπορεί θα γίνει η δίκη να τελειώνει ο Ιβάν, η κουστωδία του και ο Μίχελ και να πάνε σπίτια τους, κατά αυτούς. Έλα που όμως δεν έγινε και ήρθε η 6η (!!!) αναβολή επειδή ισχύουν περιοριστικά μέτρα για την αποτροπή μετάδοσης του κοροναϊού. Όπως ενημερώθηκα βάση της σχετικής ΚΥΑ οι ποινικές δίκες δε διεξάγονται όταν ο κατηγορούμενος δεν είναι κρατούμενος και όταν δεν υπάρχει θέμα παραγραφής του αδικήματος.\nΓια όσους έχουν κοντή μνήμη να θυμίσω πως η υπόθεση είχε φτάσει στο Μονομελές Πλημμελειοδικείο Θεσσαλονίκης μετά από ποινική δίωξη που είχε ασκήσει η αθλητική εισαγγελέας, Ευαγγελία Λιάσου για δύο παραβάσεις του νόμου περί αθλητισμού (Άρθρο 41ΣΤ’ του Ν.2725/99). Η πρώτη αφορά την είσοδο των κατηγορουμένων στο γήπεδο και η δεύτερη σχετίζεται με την οπλοφορία του Ιβάν Σαββίδη, ο οποίος εντοπίστηκε από τις κάμερες να έχει περασμένο στη ζώνη του ένα περίστροφο.\nΚατηγορούμενοι είναι ο τότε αθλητικός διευθυντής του ΠΑΟΚ, Λούμπος Μίχελ, και έξι άτομα της προσωπικής φρουράς του Ιβάν Σαββίδη (πέντε της ιδιωτικής φρουράς και ένας εν ενεργεία αστυνομικός).\nΓια τα συγκεκριμένα συμβάντα αθλητική δικαιοσύνη έχει επιβάλει στον Ιβάν Σαββίδη απαγόρευση εισόδου στα γήπεδα για τρία χρόνια και πρόστιμο 100.000 ευρώ, ενώ στον Λούμπος Μίχελ απαγόρευση εισόδου για τρεις μήνες και πρόστιμο 15.000 ευρώ.\nΚλείνοντας θα ήθελα να δώσω μια συμβουλή από τη ζωή του πεζοδρομίου που έχω ζήσει στα φιλικά ΜΜΕ της ΑΕΚ προς τον Δημήτρη Μελισσανίδη: Ο εχθρός είναι απέναντι και είναι ο κάθε ένας που πάει να κάνει κακό στην ομάδα μας. Είτε αυτός ανήκει στον ΠΑΟΚ, στον Ολυμπιακό, στον Παναθηναϊκό κ.α. Συμμαχίες και τρίχες κατσαρές δεν υπάρχουν. Η ΑΕΚ είναι μόνη και ως μόνη πρέπει να πορευτεί για το καλό πάνω απ’ όλα το δικό της.\nΤα λάθη του Μήτσου όπως τον αποκαλώ εγώ είναι πολλά. Και τα ξέρει – φαντάζομαι αν και ξεροκέφαλος – και ο ίδιος! Ελπίζω να τα διορθώσει.\nΤο βίντεο είναι αφιερωμένο σε όλους τους φίλους του ΠΑΟΚ που θυμήθηκαν ότι υπάρχουν στον ποδοσφαιρικό χάρτη τη στιγμή που έκανε την εμφάνισή του ο «φυτευτός» Ιβάν ο τρομερός και ξαφνικά πάνε να μας τρελάνουν.\n← Δημήτρη Μελισσανίδη έφτασε η ώρα να μιλήσεις ξεκάθαρα στον κόσμο της ΑΕΚ\nΑνακοινώνει την τελευταία αποστολή ο Μάντζιος →\n06/01/2022 07/01/2022 Kostas Ladias\n07/12/2020 07/12/2020 AEK24 Hours\n18/09/2020 19/09/2020 Kostas Marountas


«Σχεδόν τα έχουμε βρει σε όλα με τον Ολυμπιακό για Κωστή» - Ποδόσφαιρο - gavros.gr\nΠέμπτη, 22 Αυγούστου 2019 - 23:45\nΓια την πορεία των διαπραγματεύσεων Νέας Σαλαμίνας-Ολυμπιακού, για τον 19χρονο ταλαντούχο ποδοσφαιριστή, Ιωάννη Κωστή, μίλησε ο Δημήτρης Λάζος σε ραδιοφωνική συνέντευξη.\nΜε τον εκπρόσωπο Τύπου των Κύπριων να αναφέρει στον «Super Sport FM 104,0» τα παρακάτω...\nΠού βρίσκεται το θέμα με τον Κωστή και την μεταγραφή του στον Ολυμπιακό Πειραιώς;\n«Είδαμε το προηγούμενο διάστημα ότι η μεταγραφή ολοκληρώθηκε. Δεν είναι, όμως, έτσι τα πράγματα. Είχαμε πει ότι είμαστε υπό διαπραγμάτευση με τον Ολυμπιακό. Είναι σκληρές οι διαπραγματεύσεις! Υπάρχει μια καλή βάση, υπάρχει μια διαπραγμάτευση. Είναι κάποιες συζητήσεις που γίνονται και το θέμα δεν μπορεί να κλείσει από μέρα σε μέρα. Είναι πολλές οι απαιτήσεις που έχουν οι δυο πλευρές, γνωρίζουμε ποιον ποδοσφαιριστή είμαστε έτοιμοι να παραχωρήσουμε και θα το κάνουμε μόνο με τους δικούς μας όρους! Αντιλαμβανόμαστε ότι τα ποσά είναι μεγάλα και εμείς δεν πρόκειται να ξεπουλήσουμε τον οποιοδήποτε ποδοσφαιριστή».\n«Σχεδόν τα έχουμε βρει σε όλα. Η διαφορά που υπάρχει είναι στα μπόνους από τις συμμετοχές του ποδοσφαιριστή. Ήδη ο Ολυμπιακός σε κάποια πράγματα που δεν προνοούσε η αρχική συμφωνία, συμφώνησε σε αρκετά από αυτά. Είμαστε υπό διαπραγμάτευση και τέτοιες διαπραγματεύσεις μπορεί να κρατήσουν καιρό».\n«Ασφαλώς, αυτό είναι προφανές! Δεν πρόκειται να ξεπουλήσουμε κανένα ποδοσφαιριστή. Τα δεδομένα είναι ότι υπάρχει μια καλή βάση και τα έχουμε βρει στα περισσότερα από τα ζητήματα. Παραμένουν κάποια εμπόδια, όμως ούτε έχει ναυαγήσει η μεταγραφή, ούτε έχει ολοκληρωθεί».


Όταν σε τρώει ο κώλος σου! - Sela.gr -\nHow To, Διάφορα\nΤο καλοκαίρι ήρθε και η θερμοκρασία ανεβαίνει απειλητικά. Μπορεί να έχετε παρατηρήσει ότι το δέρμα σας είναι πιο ευαίσθητο απ’ ότι το χειμώνα. Είναι φυσικό, λοιπόν, να έχετε ενοχλήσεις στον πωπό σας. Εάν απλά νιώθετε μια ενόχληση τότε δεν χρειάζεται να ανησυχείτε. Εάν πάλι νιώθετε έναν έντονο πόνο τότε μάλλον θα πρέπει να δώσετε περισσότερη προσοχή!\nΕάν έχετε παρατηρήσει ότι σας φαγουρίζει μετά την προπόνηση είναι πιθανότατα γιατί δεν έχετε πληθεί καλά. Θα πρέπει όχι μόνο να περιποιείστε τον εαυτό σας αλλά και να φοράτε καθαρά ρούχα.\nΘα πρέπει να αλλάζετε κατευθείαν μετά την προπόνηση το σορτς σας. Είναι πολύ σημαντικό να το θυμάστε!!! Φαίνεται απλό όμως είναι δύσκολο να το εφαρμόσετε. Πολύ γρήγορα περνάν αυτά τα έξτρα λεπτά που θα μιλήσεις με τους φίλους σου, θα καθαρίσεις το ποδήλατο ή θα φας ένα σνακ μετά την προπόνηση. Κι όμως αυτά τα λεπτά είναι σημαντικά! Αφού πάτε σπίτι πρέπει να πλυθείτε και να περιποιηθείτε την περιοχή.\nΑλλαγές στην διατροφή, επίσης, θα σας βοηθήσουν να δείτε βελτίωση στο πρόβλημά σας. Είναι δύσκολο για τους αθλητές να μην το καταναλώνουν υδατάνθρακες, αφού τους χρειάζονται περισσότερο για να τους κάψουν. Οι περισσότεροι μετά την προπόνηση τρώνε ψωμί και ζυμαρικά, ενώ θα ήταν προτιμότερο να τα αντικαταστήσουν με λαχανικά και κρέας.\nΣε περίπτωση που κρίνετε ότι το πρόβλημά σας είναι πιο έντονο μπορείτε να επισκεφτείτε έναν γιατρό. Ο γιατρός θα σας χορηγήσει κάποια αγωγή-κρέμα που αν την χρησιμοποιήσετε με μέτρο δεν θα σας δημιουργήσει κάποιο πρόβλημα. Εάν, όμως, την τοποθετείτε σε συχνή βάση θα κάνει το δέρμα σας στην συγκεκριμένη περιοχή πιο λεπτό. Με αποτέλεσμα όχι μόνο να μην λυθεί το πρόβλημά σας, αλλά να γίνει πολύ χειρότερο!\nTags: καλοκαίρι, καλοκαίρι και ιδρώτας, προβλήματα, Φαγούρα και ποδήλατο\nΡιζικές αλλαγές στο Red Bull Rampage για το 2016.


ΕΔΩ ΚΑΤΕΡΙΝΗ: Ο δολοφόνος των ταξί αντιγράφει ελληνική ταινία;\nΑποσύρεται από τους κινηματογράφους ύστερα από μια περίεργη «σύμπτωση», η ταινία «Έτερος Εγώ». Πρόκειται για ένα θρίλερ\nτου σκηνοθέτη Σωτήρη Τσαφούλια που με κάποιο τρόπο φαίνεται να συνδέεται με τη δολοφονία του οδηγού ταξί στην Κηφισιά.\nΌπως αποκαλύφθηκε στην εκπομπή της Αγγελικής Νικολούλη κατά τη διάρκεια της προβολής της ταινίας σε κεντρικό κινηματογράφο της Αθήνας, στις 7 Φεβρουαρίου πριν τις δολοφονικές επιθέσεις, ο σκηνοθέτης δέχτηκε μία ερώτηση από έναν άγνωστο άνδρα: «Σας πέρασε ποτέ από το μυαλό όταν γράφατε το σενάριο πως θα μπορούσε να εμπνεύσει κάποιον να κάνει κάτι αντίστοιχο στην πραγματική ζωή;».\nΟ ίδιος σημείωσε στην εκπομπή: «Του απάντησα πως όχι, κάτι τέτοιο δεν πέρασε από το μυαλό μου όταν έγραφα το σενάριο, διότι δεν κάνω ρεπορτάζ. Κάνω μυθοπλασία...».\nΤο περίεργο είναι πως η ταινία προωθούνταν με διαφημίσεις σε ταξί στο πλαίσιο σχετικής καμπάνιας, ενώ τουλάχιστον 100 ταξί έφεραν τη σχετική διαφήμιση.\nΟ σκηνοθέτης ύστερα από αυτές τις εξελίξεις αποφάσισε να αποσύρει την ταινία και μέσω ενός δελτίου τύπου σημειώνει:


Στόχος η δύσκολη ανατροπή | Goal News Cy\nΑ' ΚΑΤΗΓΟΡΙΑΑΠΟΕΛΣτόχος η δύσκολη ανατροπή\nΣτόχος η δύσκολη ανατροπή\nAναφορά στην επίσημή της ιστοσελίδα κάνει η διοίκηση του Σωματείου ενόψει του αγώνα της πετοσφαιρικής ομάδας με τον Παφιακό.\n“Στην Πάφο για να αντιμετωπίσει τον Παφιακό θα ταξιδέψει σήμερα ο ΑΠΟΕΛ στο πλαίσιο του πρώτου αγώνα των πλέι οφ. Το παιχνίδι θα διεξαχθεί στην αίθουσα «Αφροδίτη» στις 20:00. Η ομάδα που θα φτάσει στις τέσσερεις νίκες θα πάρει το εισιτήριο για τον τελικό, με τον ΑΠΟΕΛ να αρχίζει τη σειρά με 0-2.\nΠαρά τα σοβαρά μειονεκτήματα, έδρας και νικών, ο ΑΠΟΕΛ θα μεταβεί στην Πάφο για την έκπληξη. Ο Γιούρι Φιλίποφ και οι πετοσφαιριστές του έχουν πλήρη αντίληψη των δυσκολιών που θα αντιμετωπίσουν απέναντι στην ομάδα που τερμάτισε 1η στην κανονική περίοδο, ωστόσο αισιοδοξούν να αρχίσουν τη σειρά με νίκη και να μεταφέρουν το ενδιαφέρον στο Λευκόθεο.\nΗ προετοιμασία ολοκληρώθηκε σε πολύ καλό κλίμα και χωρίς προβλήματα”.


Forzajuve.gr: Ο πρόεδρος της Παρί μπλοκάρει την κίνηση του Ματουϊντί προς τη Γιούβε\nΟ πρόεδρος της Παρί μπλοκάρει την κίνηση του Ματουϊντί προς τη Γιούβε\nΟ πρόεδρος της Παρί Σεν Ζερμέν επιχειρεί, με δηλώσεις του, να κλειδώσει τον Μπλες Ματουϊντί στο Παρίσι.\nΤο όνομα του Γάλλου μέσου παίζει πολύ για τη Γιουβέντους τις τελευταίες μέρες, με τα ιταλικά ΜΜΕ να υποστηρίζουν ότι ο Μίνο Ραϊόλα έχει αναλάβει να φέρει πιο κοντά τις δύο ομάδες, οι οποίες δεν έχουν καλές σχέσεις.\nΟ Νασέρ Αλ Κελαϊφί πάντως, πρόεδρος της Παρί, σε δηλώσεις του στο πλαίσιο της παρουσίασης του Χεσέ στους δημοσιογράφους, θέλησε να κλείσει το θέμα Ματουϊντί: «Για μένα η μεταγραφική περίοδος τελείωσε, ο Μπλες έχει συμβόλαιο για άλλα δύο χρόνια, είναι πολύ σημαντικός για την ομάδα και τους οπαδούς. Εχουμε καλή σχέση, είναι σπουδαίος επαγγελματίας. Δεν έχουμε μιλήσει για την αποχώρηση του».\nΑν εννοεί όσα είπε ο Αλ Κελαϊφί ή αν είναι τακτική για να μην ρίξει πολύ τις απαιτήσεις του, θα ξεκαθαρίσει τις επόμενες μέρες.


«Πράσινο φως» δόθηκε στη συμφωνία για το Brexit από το Ευρωπαϊκό Κοινοβούλιο το απόγευμα της Τετάρτης, ανοίγοντας το δρόμο για την αποχώρηση του Ηνωμένου Βασιλείου από την Ευρωπαϊκή Ένωση την Παρασκευή 31 Ιανουαρίου.\nΗ συμφωνία υπερψηφίστηκε με 621 ψήφους υπέρ, 49 κατά και 13 αποχές.\nΠρόκειται για το τελευταίο σημαντικό βήμα πριν από την έξοδο του Ηνωμένου Βασιλείου από την ΕΕ στο τέλος της εβδομάδας, τρία χρόνια μετά το δημοψήφισμα για το Brexit στη Βρετανία.\nΤο σώμα διέκοψε τη συνεδρίαση με τους ευρωβουλευτές να τραγουδούν όρθιοι το παραδοσιακό σκωτσέζικο τραγούδι «Auld Lang Syne» για να αποχαιρετήσουν τη Βρετανία. Οι χώρες μέλη της Ευρωπαϊκής Ένωσης θα πρέπει τώρα να δώσουν την τελική έγκρισή τους στη συμφωνία σε μια έγγραφη, τυπική διαδικασία.\nΤελευταία ενημέρωση: Τετάρτη, 29 Ιανουαρίου 2020, 22:01